text:
Αριθ. L 301 / 14 Επίσημη Εφημερίδα των Ευρωπαϊκών Κοινοτήτων 15 . 11 . 85
 ΑΠΟΦΑΣΗ αριθ. 1/85 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ
 της 21ης Μαΐου 1985
 περί τροποποιήσεως των ποσών που εκφράζονται σε ECU στο άρθρο 8 του πρωτοκόλλου
 αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και
 των μεθόδων διοικητικής συνεργασίας
 H ΜΕΙΚΤΗ ΕΠΙΤΡΟΠΗ,
 Έχοντας υπόψη :
 τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομο
 σπονδίας, η οποία υπεγράφη στις Βρυξέλλες στις 22 Ιουλίου 1972,
 το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα
 καταγωγής» και των μεθόδων διοικητικής συνεργασίας ('), και ιδίως το άρθρο 28,
 Εκτιμώντας ότι οι ισοτιμίες της ευρωπαϊκής λογιστικής μονάδας της 1ης Οκτωβρίου 1984
 εκφρασμένες σε ορισμένα εθνικά νομίσματα ήταν κατώτερες σε σύγκριση με τις αντίστοιχες
 ισοτιμίες της 1ης Οκτωβρίου 1982 . ότι, επομένως, η αυτόματη αλλαγή της ημερομηνίας
 βάσεως, η οποία προβλέπεται στο άρθρο 8 παράγραφος 4 του πρωτοκόλλου αριθ. 3, θα είχε
 ως συνέπεια, κατά τη μετατροπή στα συγκεκριμένα εθνικά νομίσματα, τη μείωση των πραγ
 ματικών ορίων για την εφαρμογή απλουστευμένων εγγράφων αποδείξεων . ότι, προκειμένου
 να αποφευχθεί τούτο, πρέπει να αυξηθούν τα όρια αυτά που εκφράζονται σε ECU,
 ΑΠΟΦΑΣΙΖΕΙ :
 Άρθρο 1
 Το άρθρο 8 του πρωτοκόλλου αριθ. 3 τροποποιείται ως εξής :
 — στην παράγραφο 1 στοιχείο β), το ποσό «3 400 ECU» αντικαθίσταται από το ποσό «4 000
 ECU»,
 — στην παράγραφο 2, το ποσό «240 ECU» αντικαθίσταται από το ποσό «280 ECU», και το
 ποσό «680 ECU» από το ποσό «800 ECU».
 Άρθρο 2
 H παρούσα απόφαση αρχίζει να ισχύει την 1η Μαΐου 1985.
 Βρυξέλλες, 21 Μαΐου 1985.
 Για τη Μεικτή Επιτροπή
 O Πρόεδρος
 Carlo JΑGΜΕΤTI
 (■) ΕΕ αριθ. L 323 της 11 . 12. 1984, σ. 315 .


text:
 27.2.2014
 EL
 Επίσημη Εφημερίδα της Ευρωπαϊκής Ένωσης
 L 58/15
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 162/2013
 της 8ης Οκτωβρίου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση 2012/715/ΕΕ της Επιτροπής, της 22ας Νοεμβρίου 2012, για την κατάρτιση καταλόγου τρίτων χωρών με κανονιστικό πλαίσιο που ισχύει για τις δραστικές ουσίες που προορίζονται για φαρμακευτικά προϊόντα για ανθρώπινη χρήση και οι αντίστοιχες δραστηριότητες ελέγχου και επιβολής της νομοθεσίας που εξασφαλίζουν προστασία της δημόσιας υγείας ισοδύναμη με εκείνη που επιτυγχάνεται στην Ένωση, σύμφωνα με την οδηγία 2001/83/ΕΚ του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 15ιζα (εκτελεστική απόφαση 2013/51/ΕΕ της Επιτροπής) του κεφαλαίου XIII του παραρτήματος ΙΙ της συμφωνίας για τον ΕΟΧ παρεμβάλλεται το ακόλουθο σημείο:
 «15ιζβ.
 32012 D 0715: Εκτελεστική απόφαση 2012/715/ΕΕ της Επιτροπής, της 22ας Νοεμβρίου 2012, για την κατάρτιση καταλόγου τρίτων χωρών με κανονιστικό πλαίσιο που ισχύει για τις δραστικές ουσίες που προορίζονται για φαρμακευτικά προϊόντα για ανθρώπινη χρήση και οι αντίστοιχες δραστηριότητες ελέγχου και επιβολής της νομοθεσίας που εξασφαλίζουν προστασία της δημόσιας υγείας ισοδύναμη με εκείνη που επιτυγχάνεται στην Ένωση, σύμφωνα με την οδηγία 2001/83/ΕΚ του Ευρωπαϊκού Κοινοβουλίου και του Συμβουλίου (ΕΕ L 325 της 23.11.2012, σ. 15).».
 Άρθρο 2
 Τα κείμενα της εκτελεστικής απόφασης 2012/715/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Οκτωβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Οκτωβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 325 της 23.11.2012, σ. 15.
 (2) Δεν έχουν αναφερθεί συνταγματικές απαιτήσεις.

type: contracts

jurisdiction: EU


text:
 6.10.2011
 EL
 Επίσημη Εφημερίδα της Ευρωπαϊκής Ένωσης
 L 262/26
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 70/2011
 της 1ης Ιουλίου 2011
 για την τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 55/2011 της Μεικτής Επιτροπής του ΕΟΧ, της 20ής Μαΐου 2011 (1).
 (2)
 Ο κανονισμός (ΕΕ) αριθ. 1266/2010 της Επιτροπής, της 22ας Δεκεμβρίου 2010, για τροποποίηση της οδηγίας 2007/68/ΕΚ σχετικά με τις απαιτήσεις επισήμανσης που ισχύουν για τους οίνους (2) πρέπει να ενσωματωθεί στη συμφωνία.
 (3)
 Η οδηγία 2011/8/ΕΕ της Επιτροπής, της 28ης Ιανουαρίου 2011, για την τροποποίηση της οδηγίας 2002/72/ΕΚ όσον αφορά τον περιορισμό της χρήσης της Bisphenol Α στα πλαστικά βρεφικά μπιμπερό (3) πρέπει να ενσωματωθεί στη συμφωνία.
 (4)
 Η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας τροποποιείται ως εξής:
 1)
 Στο σημείο 18 (οδηγία 2001/13/ΕΚ του Ευρωπαϊκού Κοινοβουλίου και του Συμβουλίου) έκτη περίπτωση (οδηγία 2007/68/ΕΚ της Επιτροπής), προστίθεται η ακόλουθη περίπτωση:
 «—
 32010 R 1266: κανονισμός (ΕΕ) αριθ. 1266/2010 της Επιτροπής της 22ας Δεκεμβρίου 2010 (ΕΕ L 347 της 31.12.2010, σ. 27).».
 2)
 Στο σημείο 54νδ (οδηγία 2002/72/ΕΚ της Επιτροπής) προστίθεται η ακόλουθη περίπτωση:
 «—
 32011 L 0008: οδηγία 2011/8/ΕΕ της Επιτροπής της 28ης Ιανουαρίου 2011 (ΕΕ L 26 της 29.1.2011, σ. 11).».
 Άρθρο 2
 Τα κείμενα του κανονισμού (ΕΕ) αριθ. 1266/2010 και της οδηγίας 2011/8/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 2 Ιουλίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Ιουλίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 196 της 28.7.2011, σ. 36.
 (2) ΕΕ L 347 της 31.12.2010, σ. 27.
 (3) ΕΕ L 26 της 29.1.2011, σ. 11.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21993D0220(03)
 93/107/ΕΟΚ: Απόφαση αριθ. 1/93 της Μεικτής Επιτροπής ΕΟΚ-ΙΣΛΑΝΔΙΑΣ της 20ής Ιανουαρίου 1993 σχετικά με την τροποποίηση του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
 Επίσημη Εφημερίδα αριθ. L 043 της 20/02/1993 σ. 0040 - 0040
 ΑΠΟΦΑΣΗ αριθ. 1/93 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ της 20ής Ιανουαρίου 1993 σχετικά με την τροποποίηση του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας(93/107/ΕΟΚ)Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, και ιδίως το άρθρο 28, Εκτιμώντας: ότι ο κανόνας καταγωγής στον πίνακα του παραρτήματος ΙΙΙ του πρωτοκόλλου αριθ. 3 όσον αφορά τα ενδύματα, εξαρτήματα ενδυμάτων και άλλα είδη από γουνοδέρματα της κλάσης ΕΣ 4303, προβλέπει την κατασκευή των προϊόντων αυτών από μη συναρμολογημένα, ψεκασμένα ή κατεργασμένα δέρματα της κλάσης ΕΣ 4302 7 ότι, ωστόσο, βάσει μιας υποσημείωσης, επιτρεπόταν μέχρι τις 31 Μαρτίου 1990 η χρήση συναρμολογημένων δερμάτων σούσλικ, γκρίζου σκίουρου και κρίκητου, της κλάσης ΕΣ 4302 7 ότι κρίνεται σκόπιμη η επαναφορά της εν λόγω παρέκκλισης για χρονική περίοδο δύο ετών, καθώς και η ελεύθερη χρησιμοποίηση συναρμολογημένων δερμάτων ευταμία, πεσάνικ, pahmi, αρνιού και εριφίου της Κίνας, ΑΠΟΦΑΣΙΖΕΙ: Άρθρο 1 Η παραπομπή (1) και η αντίστοιχη υποσημείωση η οποία εμφαίνεται στον κατάλογο που επισυνάπτεται στην παρούσα απόφαση παρεμβάλλονται στον κατάλογο του παραρτήματος ΙΙΙ του πρωτοκόλλου αριθ. 3 της συμφωνίας ΕΟΚ-Ισλανδίας. Άρθρο 2 Η παρούσα απόφαση εφαρμόζεται από την 1η Νοεμβρίου 1992. Βρυξέλλες, 20 Ιανουαρίου 1993. Για τη Μεικτή Επιτροπή Ο Πρόεδρος H. HAFSTEIN ΠΑΡΑΡΤΗΜΑ Πίνακας κατεργασιών ή μεταποιήσεων στις οποίες υποβάλλονται οι μη καταγόμενες ύλες για να αποκτήσει το μεταποιημένο προϊόν το χαρακτήρα προϊόντων καταγωγής >ΘΕΣΗ ΠΗΝΑΚΑ>


text:
 3.9.2015
 EL
 Επίσημη Εφημερίδα της Ευρωπαϊκής Ένωσης
 L 230/38
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 232/2014
 της 24ης Οκτωβρίου 2014
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2015/1456]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) αριθ. 402/2013 της Επιτροπής, της 30ής Απριλίου 2013, σχετικά με την κοινή μέθοδο ασφάλειας (ΚΜΑ) για την αξιολόγηση και την εκτίμηση της επικινδυνότητας και την κατάργηση του κανονισμού (ΕΚ) αριθ. 352/2009 (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) αριθ. 402/2013 καταργεί, από την 21η Μαΐου 2015, τον κανονισμό (ΕΚ) αριθ. 352/2009της Επιτροπής, της 24ης Απριλίου 2009, για την έγκριση κοινών μεθόδων ασφαλείας σχετικά με την εκτίμηση και την αξιολόγηση της επικινδυνότητας που αναφέρονται στο άρθρο 6 παράγραφος 3 στοιχείο α) της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου (2), ο οποίος έχει ενσωματωθεί στη συμφωνία για τον ΕΟΧ και πρέπει συνεπώς να διαγραφεί από τη συμφωνία για τον ΕΟΧ με ισχύ από την 21η Μαΐου 2015.
 (3)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XIII της συμφωνίας για τον ΕΟΧ τροποποιείται ως ακολούθως:
 1)
 Μετά το σημείο 42εθ [κανονισμός (ΕΕ) αριθ. 1078/2012 της Επιτροπής] παρεμβάλλεται το ακόλουθο σημείο:
 «42ει.
 32013 R 0402: Εκτελεστικός κανονισμός (ΕΕ) αριθ. 402/2013 της Επιτροπής, της 30ής Απριλίου 2013, σχετικά με την κοινή μέθοδο ασφάλειας (ΚΜΑ) για την αξιολόγηση και την εκτίμηση της επικινδυνότητας και την κατάργηση του κανονισμού (ΕΚ) αριθ. 352/2009 (ΕΕ L 121 της 3.5.2013, σ. 8).».
 2)
 Το κείμενο του σημείου 42εγ [κανονισμός (ΕΚ) αριθ. 352/2009] διαγράφεται με ισχύ από την 21η Μαΐου 2015.
 Άρθρο 2
 Τα κείμενα του εκτελεστικού κανονισμού (ΕΕ) αριθ. 402/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Οκτωβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 121 της 3.5.2013, σ. 8.
 (2) ΕΕ L 108 της 29.4.2009, σ. 4.
 (3) Δεν έχουν αναφερθεί συνταγματικές απαιτήσεις.


text:
 24.11.2006
 EL
 Επίσημη Εφημερίδα της Ευρωπαϊκής Ένωσης
 L 325/22
 ΑΠΌΦΑΣΗ αριθ. 1/2006
 της 29ης Σεπτεμβρίου 2006
 της επιτροπής που συστάθηκε στο πλαίσιο της συμφωνίας για αμοιβαία αναγνώριση μεταξύ της ΕΚ και της Ελβετικής Συνομοσπονδίας για την τροποποίηση του κεφαλαίου 11 του παραρτήματος 1
 (2006/798/ΕΚ)
 Η ΕΠΙΤΡΟΠΗ,
 Έχοντας υπόψη:
 τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την Αμοιβαία Αναγνώριση στον τομέα της Διαπίστωσης της Συμμόρφωσης («η συμφωνία»), που υπεγράφη στις 21 Ιουνίου 1999, και ιδίως το άρθρο 10 παράγραφος 5·
 Εκτιμώντας τα ακόλουθα:
 Η Ευρωπαϊκή Κοινότητα θέσπισε τη νέα οδηγία 2004/22/ΕΚ του Ευρωπαϊκού Κοινοβουλίου και του Συμβουλίου (1) για τα όργανα μετρήσεων και η Ελβετία τροποποίησε τις νομοθετικές, κανονιστικές και διοικητικές διατάξεις της κατά τέτοιον τρόπο ώστε οι εν λόγω διατάξεις να θεωρούνται ισότιμες με τις προαναφερθείσες διατάξεις της Ευρωπαϊκής Κοινότητας σύμφωνα με το άρθρο 1 παράγραφος 2 της συμφωνίας·
 Το κεφάλαιο 11, όργανα μέτρησης, του παραρτήματος 1 πρέπει να τροποποιηθεί ώστε να αντικατοπτρίζει τα προαναφερόμενα·
 Σύμφωνα με το άρθρο 10 παράγραφος 5, η επιτροπή, βάσει πρότασης ενός εκ των συμβαλλομένων μερών, δύναται να τροποποιήσει το παράρτημα 1 της παρούσας συμφωνίας,
 ΑΠΟΦΑΣΙΖΕΙ:
 1)
 Το κεφάλαιο 11, όργανα μέτρησης, παράρτημα 1 της συμφωνίας τροποποιείται σύμφωνα με τις διατάξεις που ορίζονται στο προσάρτημα A που επισυνάπτεται στην παρούσα απόφαση.
 2)
 Η παρούσα απόφαση συντάσσεται σε δύο αντίτυπα και υπογράφεται από τους εκπροσώπους της επιτροπής τους εξουσιοδοτημένους να ενεργούν εξ ονόματος των μερών. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.
 Υπεγράφη στη Βέρνη στις 29 Σεπτεμβρίου 2006.
 Εξ ονόματος της Ελβετικής Συνομοσπονδίας
 Heinz HERTIG
 Υπεγράφη στις Βρυξέλλες στις 27 Σεπτεμβρίου 2006.
 Εξ ονόματος της Ευρωπαϊκής Κοινότητας
 Andra KOKE
 (1) ΕΕ L 135 της 30.4.2004, σ. 1.
 ΠΑΡΑΡΤΗΜΑ
 Στο παράρτημα 1, τομείς παραγωγής, κεφάλαιο 11, όργανα μέτρησης, το κείμενο διαγράφεται και αντικαθίσταται από το ακόλουθο:
 «ΤΜΗΜΑ I
 Νομοθετικές, κανονιστικές και διοικητικές διατάξεις
 Διατάξεις που καλύπτονται από το άρθρο 1 παράγραφος 1
 Ευρωπαϊκή Κοινότητα
 Οδηγία του Συμβουλίου, της 12ης Οκτωβρίου 1971, περί προσεγγίσεως των νομοθεσιών των κρατών μελών σχετικά με τις μετρήσεις της μάζας εκατολίτρου των δημητριακών (71/347/ΕΟΚ) (ΕΕ L 239 της 25.10.1971, σ. 1), και μεταγενέστερες τροποποιήσεις
 Οδηγία του Συμβουλίου, της 12ης Οκτωβρίου 1971, περί προσεγγίσεως των νομοθεσιών των κρατών μελών των σχετικών με την καταμέτρηση της χωρητικότητας των δεξαμενών των πλωτών μέσων (71/349/ΕΟΚ) (ΕΕ L 239 της 25.10.1971, σ. 15), και μεταγενέστερες τροποποιήσεις
 Οδηγία του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα αλκοολόμετρα και αραιόμετρα αλκοόλης (76/765/ΕΟΚ) (ΕΕ L 262 της 27.9.1976, σ. 143), όπως τροποποιήθηκε στη συνέχεια
 Οδηγία του Συμβουλίου, της 26ης Μαΐου 1986, περί προσεγγίσεως των νομοθεσιών των κρατών μελών σχετικά με τα πιεσόμετρα για ελαστικά αυτοκινήτων οχημάτων (86/217/ΕΟΚ) (ΕΕ L 152 της 6.6.1986, σ. 48), και μεταγενέστερες τροποποιήσεις
 Οδηγία του Συμβουλίου, της 19ης Δεκεμβρίου 1974, περί προσεγγίσεως των νομοθεσιών των κρατών μελών των αναφερομένων στην προσυσκευασία κατ' όγκο ορισμένων προσυσκευασμένων υγρών (75/106/ΕΟΚ) (ΕΕ L 42 της 15.2.1975, σ. 1), και μεταγενέστερες τροποποιήσεις
 Οδηγία του Συμβουλίου, της 19ης Δεκεμβρίου 1974, περί


text:
προσεγγίσεως των νομοθεσιών των κρατών μελών των αναφερομένων στις φιάλες που χρησιμοποιούνται ως μετροδοχεία (75/107/ΕΟΚ) (ΕΕ L 42 της 15.2.1975, σ. 14), και μεταγενέστερες τροποποιήσεις
 Οδηγία του Συμβουλίου, της 20ής Ιανουαρίου 1976, περί προσεγγίσεως των νομοθεσιών των κρατών μελών των αναφερομένων στην προπαρασκευή σε μάζα ή όγκο ορισμένων προϊόντων σε προσυσκευασία (76/211/ΕΟΚ) (ΕΕ L 46 της 21.2.1976, σ. 1), και μεταγενέστερες τροποποιήσεις
 Οδηγία του Συμβουλίου, της 15ης Ιανουαρίου 1980, περί προσεγγίσεως των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα (80/232/ΕΟΚ) (ΕΕ L 51 της 25.2.1980, σ. 1), και μεταγενέστερες τροποποιήσεις
 Ελβετία
 Διάταγμα της 8ης Ιουνίου 1998 σχετικά με τη μέτρηση και τη δήλωση της ποσότητας μετρήσιμων εμπορευμάτων στις εμπορικές συναλλαγές (RS 941.281), και μεταγενέστερες τροποποιήσεις
 Διάταγμα της 12ης Ιουνίου 1998 σχετικά με τις τεχνικές προδιαγραφές όσον αφορά τις ποσότητες που δηλώνονται στις βιομηχανικές προσυσκευασίες (RS 941.281.1), και μεταγενέστερες τροποποιήσεις
 Διατάξεις που καλύπτονται από το άρθρο 1 παράγραφος 2
 Ευρωπαϊκή Κοινότητα
 Οδηγία της 31ης Μαρτίου 2004 για τα όργανα μετρήσεων (2004/22/ΕΚ) (ΕΕ L 135 της 30.4.2004), και μεταγενέστερες τροποποιήσεις
 Οδηγία 1999/103/ΕΚ του Κοινοβουλίου και του Συμβουλίου, της 24ης Ιανουαρίου 2000, για την τροποποίηση της οδηγίας 80/181/ΕΟΚ της 20ής Δεκεμβρίου 1979 περί προσεγγίσεως των νομοθεσιών των κρατών μελών των αναφερομένων στις μονάδες μέτρησης (ΕΕ L 34 της 9.2.2000, σ. 17)
 Οδηγία του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών των σχετικών με τις κοινές διατάξεις για τα όργανα μετρήσεως και τις μεθόδους μετρολογικού ελέγχου (71/316/ΕΟΚ), όπως τροποποιήθηκε τελευταία με την οδηγία 88/665/ΕΟΚ του Συμβουλίου, της 21ης Δεκεμβρίου 1988 (ΕΕ L 382 της 31.12.1988, σ. 42)
 Οδηγία του Συμβουλίου της 26ης Ιουλίου 1971 περί προσεγγίσεως των νομοθεσιών των κρατών μελών των αναφερομένων στα παραλληλεπίπεδα σταθμά μέσης ακρίβειας από 5 έως 50 χιλιόγραμμα και στα κυλινδρικά σταθμά μέσης ακρίβειας από 1 γραμμάριο έως 10 χιλιόγραμμα (71/317/ΕΟΚ) (ΕΕ L 202 της 6.9.1971, σ. 14)
 Οδηγία του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των σχετικών με τα σταθμά 1 γρμ. έως 50 χγρ. ακριβείας ανωτέρας της μέσης ακρίβειας (74/148/ΕΟΚ) (ΕΕ L 84 της 28.3.1974, σ. 3)
 Οδηγία του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στους αλκοολομετρικούς πίνακες (76/766/ΕΟΚ) (ΕΕ L 262 της 27.9.1976, σ. 149)
 Ελβετία
 Ομοσπονδιακός νόμος της 9ης Ιουνίου 1977 σχετικά με τη μετρολογία (RO 1977 2394), όπως τροποποιήθηκε τελευταία στις 18 Ιουνίου 1993 (RO 1993 3149)
 Διάταγμα της 23ης Νοεμβρίου 1994 σχετικά με τις μονάδες μέτρησης (RO 1994 3109)
 Διάταγμα της 15ης Φεβρουαρίου 2006 σχετικά με τα όργανα μετρήσεων (RO 2006 1453)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 16ης Απριλίου 2004 σχετικά με τα όργανα ζύγισης μη αυτόματης λειτουργίας (RO 2004 2093)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα μέτρησης μήκους (RO 2006)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα πλοία δημόσιας χρήσης (RO 2006 1525)
 Διάταγμα του Ομοσπονδιακού Υπουργείου Δικαιοσύνης και Αστυνομίας


text:
της 19ης Μαρτίου 2006 σχετικά με τα συστήματα μέτρησης υγρών εκτός του ύδατος (RO 2006 1533)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα ζύγισης αυτόματης λειτουργίας (RO 2006 1545)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα μέτρησης θερμικής ενέργειας (RO 2006 1569)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα μέτρησης ποσοτήτων αερίων (RO 2006 1591)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα μέτρησης καυσαερίων των κινητήρων καύσης (RO 2006 1599)
 Διάταγμα του Ομοσπονδιακού Υπουργείου Δικαιοσύνης και Αστυνομίας της 19ης Μαρτίου 2006 σχετικά με τα όργανα μέτρησης ηλεκτρικής ενέργειας και ισχύος (RO 2006 1613)
 Διάταγμα της 15ης Αυγούστου 1986, σχετικά με τα σταθμά (RO 1986 2022), όπως τροποποιήθηκε τελευταία στις 21 Νοεμβρίου 1995 (RO 1995 5646)
 ΤΜΗΜΑ II
 Οργανισμοί αξιολόγησης της συμμόρφωσης
 Η επιτροπή που προβλέπεται από το άρθρο 10 της παρούσας συμφωνίας καταρτίζει και τηρεί ενήμερο, σύμφωνα με τη διαδικασία που προβλέπεται στο άρθρο 11 της παρούσας συμφωνίας, κατάλογο των οργανισμών αξιολόγησης της πιστότητας.
 ΤΜΗΜΑ III
 Αρχές εξουσιοδότησης
 1ο μέρος: Διατάξεις που καλύπτονται από το άρθρο 1 παράγραφος 1
 Ευρωπαϊκή Κοινότητα:
 —
 Βέλγιο:
 Ministère des affaires économiques/Ministerie van Economische Zaken
 —
 Δανία:
 National Agency for Enterprise and Housing
 —
 Γερμανία:
 —
 Ελλάδα:
 Ministry of Development, General Secretariat of Consumer
 —
 Ισπανία:
 Ministerio de Fomento
 —
 Γαλλία:
 Όργανα μέτρησης:
 Ministère de l'économie, des finances et de l'industrie — Direction de l'action régionale et de la petite et moyenne industrie — Sous-direction de la métrologie
 Προσυσκευασίες:
 Ministère de l'économie, des finances et de l'industrie — Direction générale de la consommation, de la concurrence et de la répression des fraudes
 —
 Ιρλανδία:
 —
 Ιταλία:
 —
 Λουξεμβούργο:
 —
 Κάτω Χώρες:
 Minister van Economische Zaken
 —
 Αυστρία:
 Bundesministerium für Wirtschaft und Arbeit
 —
 Πορτογαλία:
 —
 Φινλανδία:
 Kauppa- ja teollisuusministeriö/Handels- och industriministeriet
 —
 Σουηδία:
 Στο πλαίσιο της Κυβέρνησης της Σουηδίας:
 Styrelsen för ackreditering och teknisk kontroll
 Για την οδηγία 75/33/ΕΟΚ και την οδηγία 79/830/ΕΟΚ: Boverket
 Για την οδηγία 77/95/ΕΟΚ: Vägverket
 —
 Ηνωμένο Βασίλειο:
 Department of Trade and Industry
 Ελβετία:
 Swiss Federal Office of Metrology (METAS)
 Διατάξεις που καλύπτονται από το άρθρο 1 παράγραφος 2
 Ευρωπαϊκή Κοινότητα:
 —
 Βέλγιο:
 Ministère des affaires économiques/Ministerie van Economische Zaken
 —
 Δανία:
 National Agency for Enterprise and Housing
 —
 Γερμανία:
 —
 Ελλάδα:
 Ministry of Development, General Secretariat of Consumer
 —
 Ισπανία:
 Ministerio de Fomento
 —
 Γαλλία:
 —
 Ιρλανδία:
 —
 Ιταλία:
 —
 Λουξεμβούργο:
 —
 Κάτω Χώρες:
 Minister van Economische Zaken
 —
 Αυστρία:
 Bundesministerium für Wirtschaft und Arbeit
 —
 Πορτογαλία:
 —
 Φινλανδία:
 Kauppa- ja teollisuusministeriö/Handels- och industriministeriet
 —
 Σουηδία:
 Στο πλαίσιο της Κυβέρνησης της Σουηδίας:
 Styrelsen för ackreditering och teknisk kontroll
 Για την οδηγία 75/33/ΕΟΚ και την οδηγία 79/830/ΕΟΚ: Boverket
 Για την οδηγία 77/95/ΕΟΚ: Vägverket
 —
 Ηνωμένο Βασίλειο:
 Department of Trade and Industry
 Switzerland:
 Swiss Federal Office of Metrology (METAS)
 ΤΜΗΜΑ IV
 Ειδικές αρχές σχετικά με τον ορισμό των οργανισμών διαπίστωσης της συμμόρφωσης
 Σχετικά με τον ορισμό των οργανισμών αξιολόγησης της


text:
πιστότητας, οι αρχές εξουσιοδότησης συμμορφώνονται με τις γενικές αρχές του παραρτήματος 2 καθώς και με το παράρτημα V της οδηγίας 90/384/ΕΟΚ και με το άρθρο 12 της οδηγίας 2004/22/ΕΚ, όσον αφορά τα προϊόντα τα οποία καλύπτονται από τις εν λόγω οδηγίες.
 ΤΜΗΜΑ V
 Συμπληρωματικές διατάξεις
 1. Ανταλλαγή πληροφοριών
 Οι οργανισμοί αξιολόγησης της πιστότητας που αναφέρονται στο τμήμα ΙΙ θέτουν τακτικά στη διάθεση των κρατών μελών και των αρμοδίων ελβετικών αρχών τις πληροφορίες που προβλέπονται στο σημείο 1.5 του παραρτήματος ΙΙ της οδηγίας 90/384/ΕΟΚ.
 Οι οργανισμοί αξιολόγησης της πιστότητας που αναφέρονται στο τμήμα ΙΙ μπορούν να ζητήσουν τις πληροφορίες που προβλέπονται στο σημείο 1.6 του παραρτήματος ΙΙ της οδηγίας 90/384/ΕΟΚ.
 2. Προσυσκευασίες
 Η Ελβετία αναγνωρίζει τους ελέγχους που διενεργούνται σύμφωνα με τις κοινοτικές νομοθετικές διατάξεις που αναφέρονται στο τμήμα Ι από έναν κοινοτικό οργανισμό ο οποίος αναφέρεται στο τμήμα ΙΙ όσον αφορά τη διάθεση στην αγορά στην Ελβετία των κοινοτικών προσυσκευασιών.
 Όσον αφορά τον στατιστικό έλεγχο των ποσοτήτων που είναι δηλωμένες στις προσυσκευασίες, η Ευρωπαϊκή Κοινότητα αναγνωρίζει την ελβετική μέθοδο η οποία καθορίζεται στα άρθρα 24 έως 40 του διατάγματος σχετικά με τις τεχνικές διατάξεις όσον αφορά τη δήλωση των ποσοτήτων στις βιομηχανικές συσκευασίες (RS 941.281.1) ως ισοδύναμη της κοινοτικής μεθόδου η οποία καθορίζεται στο παράρτημα ΙΙ της οδηγίας 75/106/ΕΟΚ και της οδηγίας 76/211/ΕΟΚ, όπως τροποποιήθηκαν με την οδηγία 78/891/ΕΟΚ. Οι Ελβετοί παραγωγοί των οποίων οι προσυσκευασίες συμμορφώνονται προς την κοινοτική νομοθεσία και οι οποίες υπέστησαν έλεγχο σύμφωνα με την ελβετική μέθοδο τοποθετούν τη σήμανση “Ε” στα προϊόντα τους τα οποία εξάγονται στην ΕΚ.
 3. Σήμανση
 3.1.
 Για τους σκοπούς της παρούσας συμφωνίας, οι διατάξεις της οδηγίας 71/316/ΕΟΚ, της 26ης Ιουλίου 1971 προσαρμόζονται ως εξής:
 (α)
 Στο παράρτημα Ι, σημείο 3.1, πρώτη περίπτωση και στο παράρτημα ΙΙ, σημείο 3.1.1.1, στοιχείο α), το κείμενο εντός παρενθέσεων συμπληρώνεται με το ακόλουθο κείμενο σε εισαγωγικά: “CH για την Ελβετία”.
 (β)
 Τα σχέδια που αναφέρονται στο παράρτημα ΙΙ, σημείο 3.2.1 συμπληρώνονται από τα απαραίτητα γράμματα για το ελβετικό σήμα “CH”.
 3.2.
 Κατά παρέκκλιση από το άρθρο 1 της παρούσας συμφωνίας, οι κανόνες σχετικά με τις σημάνσεις πιστότητας των οργάνων μέτρησης που διατίθενται στην ελβετική αγορά είναι οι εξής:
 Η σήμανση που πρέπει να τεθεί είναι το σήμα έγκρισης ΕΚ και η συμπληρωματική μετρολογική σήμανση, ή το εθνικό σήμα των κρατών μελών της ΕΚ όπως προβλέπεται στο παράρτημα Ι, σημείο 3.1, πρώτη περίπτωση και στο παράρτημα ΙΙ, σημείο 3.1.1.1, πρώτη περίπτωση της οδηγίας 71/316/ΕΟΚ της 26ης Ιουλίου 1971.
 4. Όργανα μετρήσεων που καλύπτονται από την οδηγία 2004/22/ΕΚ
 4.1. Ανταλλαγή πληροφοριών, επιτήρηση της αγοράς και διοικητική συνεργασία
 Σύμφωνα με το άρθρο 18 της οδηγίας 2004/22/ΕΚ, οι αρμόδιες αρχές των κρατών μελών και της Ελβετίας αλληλοβοηθούνται στην εκπλήρωση των υποχρεώσεων που υπέχουν να επιτηρούν την αγορά.
 Ειδικότερα, οι αρμόδιες αρχές ανταλλάσσουν:
 —
 πληροφορίες σχετικά με το βαθμό στον οποίο τα όργανα που εξετάζουν έχουν συμμορφωθεί με τις διατάξεις της οδηγίας 2004/22/ΕΚ, και με τα αποτελέσματα των εξετάσεων αυτών·
 —
 πιστοποιητικά εξέτασης “ΕΚ” του τύπου και εξέτασης του σχεδιασμού και τα παραρτήματά τους που έχουν χορηγηθεί από κοινοποιημένους οργανισμούς,


text:
καθώς επίσης προσθήκες, τροποποιήσεις και ανακλήσεις σχετικές με πιστοποιητικά που έχουν ήδη χορηγηθεί·
 —
 εγκρίσεις συστημάτων ποιότητας που χορηγούνται από κοινοποιημένους οργανισμούς, καθώς και πληροφορίες σχετικά με τα συστήματα ποιότητας που δεν χορηγήθηκαν ή ανακλήθηκαν·
 —
 εκθέσεις αξιολόγησης που συντάσσονται από κοινοποιημένους οργανισμούς, όταν ζητούνται από άλλες αρχές.
 Τα κράτη μέλη και η Ελβετία μεριμνούν ώστε κάθε απαραίτητη πληροφορία σχετικά με τα πιστοποιητικά και τις εγκρίσεις συστημάτων ποιότητας να τίθεται στη διάθεση των οργανισμών που έχουν κοινοποιήσει.
 Κάθε συμβαλλόμενο μέρος γνωστοποιεί στο άλλο συμβαλλόμενο μέρος ποιές αρμόδιες αρχές έχει ορίσει για την εν λόγω ανταλλαγή πληροφοριών.
 4.2. Τεχνική τεκμηρίωση και δήλωση πιστότητας
 Όσον αφορά την τεχνική τεκμηρίωση και τις δηλώσεις πιστότητας που απαιτούνται από τις εθνικές αρχές για τη διεξαγωγή ελέγχων, οι κατασκευαστές, οι πληρεξούσιοί τους και οι υπεύθυνοι για τη διάθεση των προϊόντων στην αγορά οφείλουν να διαθέτουν τα στοιχεία αυτά στην επικράτεια ενός εκ των δύο μερών για διάρκεια δέκα ετών τουλάχιστον από της τελευταίας ημερομηνίας κατασκευής του προϊόντος.
 Τα μέρη υποχρεούνται να διαβιβάζουν στις αρχές του άλλου μέρους κάθε σχετική τεκμηρίωση ύστερα από αίτηση.»


text:
 Avis juridique important
 |
 22003X1008(05)
 Σύναψη μνημονίου συμφωνίας με τη Λεττονία σχετικά με τη συμμετοχή της στο κοινοτικό πρόγραμμα Fiscalis 2003-2007
 Επίσημη Εφημερίδα αριθ. C 241 της 08/10/2003 σ. 0011 - 0011
 Σύναψη μνημονίου συμφωνίας με τη Λεττονία σχετικά με τη συμμετοχή της στο κοινοτικό πρόγραμμα Fiscalis 2003-2007(2003/C 241/10)Στις 25 Απριλίου 2003 υπεγράφη μνημόνιο συμφωνίας μεταξύ της Ευρωπαϊκής Επιτροπής, εξ ονόματος της Ευρωπαϊκής Κοινότητας, και της κυβέρνησης της Λεττονίας σχετικά με τη συμμετοχή της στο κοινοτικό πρόγραμμα Fiscalis 2003-2007.Το πλήρες κείμενο του μνημονίου συμφωνίας στα αγγλικά βρίσκεται στην ακόλουθη ιστοσελίδα:http://europa.eu.int/comm/ enlargement/pas/ocp/index.htm


text:
 Avis juridique important
 |
 22001A1227(03)
 Συμφωνία μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, σχετικά με την αμοιβαία αναγνώριση, προστασία και έλεγχο των ονομασιών των οίνων
 Επίσημη Εφημερίδα αριθ. L 342 της 27/12/2001 σ. 0013 - 0017
 ΣΥΜΦΩΝΙΑμεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, σχετικά με την αμοιβαία αναγνώριση, προστασία και έλεγχο των ονομασιών των οίνωνΆρθρο 1Στόχοι1. Tα συμβαλλόμενα μέρη συμφωνούν, σύμφωνα με τις αρχές της αμεροληψίας και της αμοιβαιότητας, να αναγνωρίζουν, να προστατεύουν και να ελέγχουν τις ονομασίες των οίνων που κατάγονται από το έδαφός τους, με τους όρους που καθορίζονται στην παρούσα συμφωνία.2. Tα συμβαλλόμενα μέρη λαμβάνουν όλα τα γενικά και ειδικά μέτρα που είναι αναγκαία για να διασφαλίσουν ότι εκπληρούνται οι υποχρεώσεις και επιτυγχάνονται οι στόχοι που καθορίζονται στην παρούσα συμφωνία.Άρθρο 2Έκταση και πεδίο εφαρμογήςΗ παρούσα συμφωνία εφαρμόζεται στους οίνους που εμπίπτουν στην κλάση 2204 της διεθνούς σύμβασης για το εναρμονισμένο σύστημα της περιγραφής και κωδικοποίησης των εμπορευμάτων ("εναρμονισμένο σύστημα"), η οποία υπεγράφη στις Βρυξέλλες στις 14 Ιουνίου 1983.Άρθρο 3ΟρισμοίΓια τους σκοπούς της παρούσας συμφωνίας και εκτός αντιθέτου διατάξεως αυτής, νοούνται ως:α) "οίνος καταγωγής" ακολουθούμενος από την ονομασία του ενός από τα συμβαλλόμενα μέρη: ο οίνος που παράγεται στο έδαφος του οικείου συμβαλλόμενου μέρους από σταφύλια τα οποία έχουν παραχθεί εξ ολοκλήρου στο έδαφός του,β) "γεωγραφική ένδειξη": οποιαδήποτε ένδειξη, συμπεριλαμβανομένης μιας "ονομασίας προέλευσης", κατά την έννοια του άρθρου 22, παράγραφος 1 της συμφωνίας για τις εμπορικές πτυχές των δικαιωμάτων πνευματικής ιδιοκτησίας (καλούμενη στο εξής "συμφωνία TRIPS"), που αναγνωρίζεται από τις νομοθετικές ή κανονιστικές διατάξεις ενός συμβαλλόμενου μέρους για τους σκοπούς της περιγραφής και της παρουσίασης ενός οίνου καταγωγής του εδάφους του εν λόγω συμβαλλόμενου μέρους,γ) "παραδοσιακή έκφραση": μια ονομασία που χρησιμοποιείται κατά παράδοση, σύμφωνα με το παράρτημα, και που αναφέρεται ιδίως στη μέθοδο παραγωγής ή στην ποιότητα, στο χρώμα ή στο είδος του οίνου, η οποία είναι επαρκώς διακριτική ή/και καθιερωμένης φήμης και αναγνωρίζεται από τις νομοθετικές και κανονιστικές διατάξεις ενός συμβαλλόμενου μέρους για τους σκοπούς της περιγραφής και της παρουσίασης αυτού του οίνου που κατάγεται από το έδαφος του εν λόγω συμβαλλόμενου μέρους,δ) "προστατευόμενη ονομασία": μία γεωγραφική ένδειξη ή μία παραδοσιακή έκφραση, όπως καθορίζονται στα σημεία β) και γ) αντίστοιχα και προστατεύονται δυνάμει της παρούσας συμφωνίας,ε) "ομώνυμο": η ίδια προστατευόμενη ονομασία ή μία προστατευόμενη ονομασία τόσο παραπλήσια ώστε να μπορεί να δημιουργήσει σύγχυση ή να παραπέμψει σε διαφορετικούς τόπους καταγωγής ή διαφορετικούς οίνους που κατάγονται από τα αντίστοιχα εδάφη των συμβαλλομένων μερών,στ) "περιγραφή": οι λέξεις που χρησιμοποιούνται για να περιγράψουν έναν οίνο σε μία ετικέτα ή στα έγγραφα που συνοδεύουν τη μεταφορά αυτού του οίνου, στα εμπορικά έγγραφα, ιδίως στα τιμολόγια, στα δελτία παράδοσης και στις διαφημίσεις,ζ) "επισήμανση": όλες οι περιγραφές και άλλες ενδείξεις, σημεία, σχέδια ή εμπορικά σήματα που προσδιορίζουν την ταυτότητα ενός οίνου και εμφανίζονται στο δοχείο, συμπεριλαμβανομένου του πώματος ασφαλείας ή στην αναρτημένη ετικέτα και στο περίβλημα που καλύπτει το λαιμό των φιαλών,η) "παρουσίαση": οι λέξεις ή τα σημεία που χρησιμοποιούνται στα δοχεία και στα πώματα, στις ετικέτες και στη συσκευασία τους,θ) "συσκευασία": τα προστατευτικά


text: περιτυλίγματα, όπως χαρτί, ψάθινα περιβλήματα κάθε είδους, χαρτοκιβώτια και κουτιά, που χρησιμοποιούνται κατά την μεταφορά ενός ή περισσοτέρων δοχείων ή/και για την παρουσίασή τους για πώληση στον τελικό καταναλωτή,ι) "εμπορικό σήμα":- ένα σήμα, κατατεθειμένο σύμφωνα με τη νομοθεσία ενός συμβαλλόμενου μέρους,- ένα σύνηθες σήμα, το οποίο αναγνωρίζεται από τη νομοθεσία ενός συμβαλλόμενου μέρους, και- ένα πολύ γνωστό σήμα, που προβλέπεται από το άρθρο 6α της σύμβασης του Παρισιού για την προστασία της βιομηχανικής ιδιοκτησίας (1967).TITΛΟΣ IΑΜΟΙΒΑΙΑ ΠΡΟΣΤΑΣΙΑ ΤΩΝ ΟΝΟΜΑΣΙΩΝ ΤΩΝ ΟΙΝΩΝΆρθρο 4Αρχές1. Με την επιφύλαξη των άρθρων 22 και 23 της συμφωνίας TRIPS που περιλαμβάνεται στο παράρτημα 1Γ της συμφωνίας για την ίδρυση του Παγκόσμιου Οργανισμού Εμπορίου, τα συμβαλλόμενα μέρη λαμβάνουν όλα τα αναγκαία μέτρα, σύμφωνα με το εν λόγω παράρτημα, για να διασφαλίσουν την αμοιβαία προστασία των ονομασιών που αναφέρονται στο άρθρο 5, οι οποίες χρησιμοποιούνται για την περιγραφή και την παρουσίαση των οίνων που κατάγονται από το έδαφος των συμβαλλομένων μερών. Για τον σκοπό αυτόν, κάθε συμβαλλόμενο μέρος παρέχει στα ενδιαφερόμενα μέρη τα κατάλληλα νομικά μέσα για να εξασφαλισθεί η αποτελεσματική προστασία και να αποφευχθεί η χρήση γεωγραφικών ενδείξεων και παραδοσιακών εκφράσεων για τον προσδιορισμό της ταυτότητας των οίνων που δεν καλύπτονται από τις σχετικές ενδείξεις ή περιγραφές.2. Στην Πρώην Γιουγκοσλαβική Δημοκρατία της Μακεδονίας, οι προστατευόμενες κοινοτικές ονομασίες:α) προορίζονται αποκλειστικά για τους οίνους, καταγωγής Κοινότητας, στους οποίους εφαρμόζονται, καιβ) μπορούν να χρησιμοποιούνται μόνον υπό τους όρους που καθορίζονται στις νομοθετικές και κανονιστικές διατάξεις της Κοινότητας.3. Στην Κοινότητα, οι προστατευόμενες ονομασίες της Πρώην Γιουγκοσλαβικής Δημοκρατίας της Μακεδονίας:α) προορίζονται αποκλειστικά για τους οίνους, καταγωγής Πρώην Γιουγκοσλαβικής Δημοκρατίας της Μακεδονίας, στους οποίους εφαρμόζονται, καιβ) μπορούν να χρησιμοποιούνται μόνον υπό τους όρους που καθορίζονται στις νομοθετικές και κανονιστικές διατάξεις της Πρώην Γιουγκοσλαβικής Δημοκρατίας της Μακεδονίας.4. Η προστασία που προβλέπεται στην παρούσα συμφωνία απαγορεύει ιδίως οποιαδήποτε χρησιμοποίηση των προστατευόμενων ονομασιών για τους οίνους, οι οποίοι δεν κατάγονται από την υποδηλούμενη γεωγραφική περιοχή ή τον τόπο όπου χρησιμοποιείται κατά παράδοση η έκφραση και εφαρμόζονται ακόμη και όταν:- αναφέρεται η πραγματική καταγωγή του οίνου,- η γεωγραφική ένδειξη μεταφράζεται,- η ονομασία συνοδεύεται από όρους, όπως "είδος", "τύπος", "τρόπος", "απομίμηση", "μέθοδος" ή άλλες ανάλογες εκφράσεις.5. Σε περίπτωση ομώνυμων γεωγραφικών ενδείξεων:α) όταν οι ενδείξεις που προστατεύονται δυνάμει της παρούσας συμφωνίας είναι ομώνυμες, η προστασία παρέχεται σε κάθε ένδειξη, με την προϋπόθεση ότι έχει χρησιμοποιηθεί κατά παράδοση και αδιάλειπτα και ότι ο καταναλωτής δεν οδηγείται σε πλάνη όσον αφορά την αληθινή καταγωγή του οίνου,β) όταν οι ενδείξεις που προστατεύονται δυνάμει της παρούσας συμφωνίας είναι ομώνυμες με το όνομα μιας γεωγραφικής περιοχής εκτός του εδάφους των συμβαλλομένων μερών, το όνομα αυτό μπορεί να χρησιμοποιείται για την περιγραφή και την παρουσίαση ενός οίνου που έχει παραχθεί στη γεωγραφική περιοχή στην οποία αναφέρεται το όνομα, με την προϋπόθεση ότι χρησιμοποιείται παραδοσιακά και αδιάλειπτα, ότι η χρήση του γι' αυτό το σκοπό ρυθμίζεται από τη χώρα καταγωγής και ότι ο καταναλωτής δεν οδηγείται στο να πιστέψει εσφαλμένα ότι ο οίνος κατάγεται από το έδαφος του εν λόγω συμβαλλόμενου μέρους.6. Σε περίπτωση ομώνυμων παραδοσιακών εκφράσεων:α) όταν οι εκφράσεις που προστατεύονται δυνάμει της παρούσας συμφωνίας


text: είναι ομώνυμες, χορηγείται προστασία σε κάθε έκφραση, με την προϋπόθεση ότι έχει χρησιμοποιηθεί κατά παράδοση και αδιάλειπτα και ότι ο καταναλωτής δεν οδηγείται σε πλάνη όσον αφορά την πραγματική καταγωγή του οίνου,β) όταν οι εκφράσεις που προστατεύονται δυνάμει της παρούσας συμφωνίας είναι ομώνυμες με το όνομα που χρησιμοποιείται για έναν οίνο που δεν κατάγεται από το έδαφος των συμβαλλομένων μερών, το όνομα αυτό μπορεί να χρησιμοποιείται για την περιγραφή και την παρουσίαση ενός οίνου, με την προϋπόθεση ότι χρησιμοποιείται παραδοσιακά και αδιάλειπτα, ότι η χρήση του γι' αυτό το σκοπό ρυθμίζεται από την χώρα καταγωγής και ότι ο καταναλωτής δεν οδηγείται στο να πιστέψει εσφαλμένα ότι ο οίνος κατάγεται από το έδαφος του εν λόγω συμβαλλόμενου μέρους.7. Η επιτροπή σταθεροποίησης και σύνδεσης μπορεί να καθορίζει με απόφαση τους πρακτικούς όρους χρήσης ώστε να καθίσταται δυνατή η διάκριση μεταξύ των ομωνύμων ενδείξεων ή εκφράσεων που αναφέρονται στις παραγράφους 5 και 6, λαμβάνοντας υπόψη την ανάγκη της δίκαιης μεταχείρισης των ενδιαφερομένων παραγωγών καθώς και την ανάγκη να μην παραπλανώνται οι καταναλωτές.8. Οι διατάξεις της παρούσας συμφωνίας δεν θίγουν κατ' ουδένα τρόπο το δικαίωμα ενός προσώπου να χρησιμοποιεί για εμπορικούς λόγους το όνομά του ή το όνομα του προκατόχου του, εκτός αν το όνομα αυτό χρησιμοποιείται κατά τρόπον ώστε να παραπλανά τους καταναλωτές.9. Καμία διάταξη της παρούσας συμφωνίας δεν υποχρεώνει ένα συμβαλλόμενο μέρος να προστατεύει μία γεωγραφική ένδειξη ή παραδοσιακή έκφραση του άλλου συμβαλλόμενου μέρους, η οποία δεν προστατεύεται ή έχει παύσει να προστατεύεται στην χώρα καταγωγής του ή η οποία έχει πέσει σε αχρηστία σ' αυτή τη χώρα.10. Τα συμβαλλόμενα μέρη παραιτούνται του δικαιώματός τους να επικαλούνται το άρθρο 24, παράγραφοι 4 έως 7 της συμφωνίας TRIPS για να αρνηθούν να χορηγήσουν προστασία σε μία ονομασία του άλλου μέρους για προϊόντα που καλύπτονται από την παρούσα συμφωνία.Άρθρο 5Προστατευόμενες ονομασίεςΌσον αφορά τον οίνο, καταγωγής Κοινότητας και Πρώην Γιουγκοσλαβικής Δημοκρατίας της Μακεδονίας, προστατεύονται οι ονομασίες που καθορίζονται στους καταλόγους που έχουν καταρτιστεί σύμφωνα με το άρθρο 14, παράγραφος 2, στοιχείο α).Άρθρο 6Εμπορικά σήματα1. Η καταχώρηση ενός εμπορικού σήματος για έναν οίνο, το οποίο περιέχει ή συνίσταται σε ονομασία που προστατεύεται δυνάμει της παρούσας συμφωνίας, απορρίπτεται ή, κατόπιν αιτήματος του ενδιαφερόμενου μέρους, ακυρώνεται, αν:- ο εν λόγω οίνος δεν κατάγεται από τον τόπο στον οποίο αναφέρεται η γεωγραφική ένδειξη ή, ανάλογα με την περίπτωση,- ο εν λόγω οίνος δεν είναι ο οίνος για τον οποίο χρησιμοποιείται αποκλειστικά η παραδοσιακή έκφραση.2. Ωστόσο, ένα εμπορικό σήμα το οποίο έχει καταχωρηθεί καλόπιστα το αργότερο έως τις 31 Δεκεμβρίου 1995, μπορεί να χρησιμοποιείται μέχρι τις 31 Δεκεμβρίου 2005, υπό τον όρον ότι πράγματι χρησιμοποιήθηκε αδιάλειπτα από τότε που καταχωρήθηκε.Άρθρο 7EξαγωγέςΤα συμβαλλόμενα μέρη λαμβάνουν όλα τα αναγκαία μέτρα για να εξασφαλισθεί ότι, σε περιπτώσεις που οι οίνοι που κατάγονται από τα συμβαλλόμενα μέρη εξάγονται και διατίθενται στο εμπόριο εκτός του εδάφους τους, οι προστατευόμενες ονομασίες ενός συμβαλλόμενου μέρους που αναφέρονται στο άρθρο 5, δεν χρησιμοποιούνται για την περιγραφή και την παρουσίαση ενός οίνου που κατάγεται από το άλλο συμβαλλόμενο μέρος.Άρθρο 8Επέκταση της προστασίαςΣτον βαθμό που το επιτρέπει η νομοθεσία εκάστου


text: των συμβαλλομένων μερών, η προστασία που παρέχεται από την παρούσα συμφωνία επεκτείνεται στα φυσικά και νομικά πρόσωπα, τις ομοσπονδίες, τις ενώσεις και τις οργανώσεις παραγωγών, εμπόρων ή καταναλωτών των οποίων η έδρα βρίσκεται στο έδαφος του άλλου συμβαλλόμενου μέρους.Άρθρο 9Eφαρμογή1. Εάν η αρμόδια αρχή, η οποία ορίζεται σύμφωνα με το άρθρο 11, διαπιστώσει ότι, η περιγραφή ή η παρουσίαση ενός οίνου, ιδίως στην ετικέτα, στα επίσημα ή εμπορικά έγγραφα ή στη διαφήμιση αντιβαίνουν στην παρούσα συμφωνία, τα συμβαλλόμενα μέρη λαμβάνουν τα αναγκαία διοικητικά μέτρα ή/και κινούν τις απαιτούμενες δικαστικές διαδικασίες προκειμένου να καταπολεμήσουν τον αθέμιτο ανταγωνισμό ή να παρεμποδίσουν οποιαδήποτε καταχρηστική χρησιμοποίηση μιας προστατευόμενης ονομασίας.2. Tα αναφερόμενα στην παράγραφο 1 μέτρα λαμβάνονται και αναφερόμενες στην εν λόγω παράγραφο διαδικασίες κινούνται, ιδίως, στις ακόλουθες περιπτώσεις:α) όταν η μετάφραση των περιγραφών που προβλέπονται από την κοινοτική νομοθεσία ή τη νομοθεσία της Πρώην Γιουγκοσλαβικής Δημοκρατίας της Μακεδονίας στην ή στις γλώσσες του άλλου συμβαλλόμενου μέρους, περιλαμβάνει μια λέξη η οποία δύναται να οδηγήσει σε πλάνη, όσον αφορά την καταγωγή, τη φύση ή την ποιότητα του οίνου που περιγράφεται ή παρουσιάζεται,β) όταν, στο δοχείο ή στη συσκευασία, οίνου η ονομασία του οποίου προστατεύεται δυνάμει της παρούσας συμφωνίας, ή στη διαφήμιση ή σε επίσημα ή εμπορικά έγγραφα που τον αφορούν, υπάρχουν περιγραφές, εμπορικά σήματα, ονομασίες, επιγραφές ή εικόνες οι οποίες άμεσα ή έμμεσα, παρέχουν λανθασμένες ή παραπλανητικές ενδείξεις, όσον αφορά την προέλευση, την καταγωγή, τη φύση, την ποικιλία της αμπέλου ή τις ουσιαστικές ιδιότητες του οίνου,γ) όταν τα χρησιμοποιούμενα για τη συσκευασία δοχεία είναι παραπλανητικά ως προς την καταγωγή του οίνου.3. Η εφαρμογή των παραγράφων 1 και 2 δεν θίγει τη δυνατότητα των προσώπων και των φορέων που αναφέρονται στο άρθρο 8, να λαμβάνουν κατάλληλα μέτρα στο έδαφος των συμβαλλομένων μερών, συμπεριλαμβανομένης της άσκησης ενδίκων μέσων.Άρθρο 10Άλλες εθνικές νομοθετικές ρυθμίσεις και διεθνείς συμφωνίεςΕκτός αν συμφωνηθεί άλλως από τα συμβαλλόμενα μέρη, η παρούσα συμφωνία εφαρμόζεται με την επιφύλαξη οποιασδήποτε ευρύτερης προστασίας που παρέχουν ή θα παρέχουν τα συμβαλλόμενα μέρη στις ονομασίες που προστατεύονται από την παρούσα συμφωνία δυνάμει της εθνικής τους νομοθεσίας ή άλλων διεθνών συμφωνιών.TITΛΟΣ IIΕΛΕΓΧΟΙ ΚΑΙ ΑΜΟΙΒΑΙΑ ΣΥΝΔΡΟΜΗ ΜΕΤΑΞΥ ΤΩΝ ΑΡΜΟΔΙΩΝ ΑΡΧΩΝΆρθρο 11Εκτελεστικές αρχές1. Κάθε συμβαλλόμενο μέρος ορίζει τις αρχές οι οποίες είναι υπεύθυνες για την εκτέλεση της παρούσας συμφωνίας. Όταν ένα συμβαλλόμενο μέρος ορίζει περισσότερες από μια αρμόδιες αρχές, εξασφαλίζει και τον συντονισμό των εργασιών τους. Για τον σκοπό αυτόν, ορίζεται μόνο μία αρχή.2. Tα συμβαλλόμενα μέρη αλληλοενημερώνονται σχετικά με τις ονομασίες και τις διευθύνσεις αυτών των αρχών, εντός δύο μηνών το αργότερο από την έναρξη ισχύος της παρούσας συμφωνίας. Οι αρχές αυτές συνεργάζονται στενά και άμεσα.Άρθρο 12Παραβάσεις1. Εάν μία από τις αρχές οι οποίες αναφέρονται στο άρθρο 11 έχει λόγους να υποπτεύεται ότι:α) ένας οίνος ο οποίος αποτελεί ή έχει αποτελέσει αντικείμενο εμπορίου μεταξύ της Πρώην Γιουγκοσλαβικής Δημοκρατίας της Μακεδονίας και της Κοινότητας δεν τηρεί τις διατάξεις της παρούσας συμφωνίας ή τις νομοθετικές και κανονιστικές διατάξεις των συμβαλλόμενων μερών, καιβ) η μη τήρηση αυτή έχει ιδιαίτερη σημασία για το άλλο συμβαλλόμενο μέρος και θα μπορούσε να οδηγήσει στην εφαρμογή διοικητικών μέτρων και/ή


text: στην κίνηση δικαστικών διαδικασιών,ενημερώνει αμέσως την Επιτροπή και την αρμόδια αρχή ή αρχές του άλλου μέρους.2. Οι πληροφορίες που παρέχονται σύμφωνα με τη παράγραφο 1 συνοδεύονται από επίσημα, εμπορικά ή άλλα κατάλληλα έγγραφα, τα οποία διευκρινίζουν τα τυχόν διοικητικά μέτρα ή δικαστικές διαδικασίες. Οι πληροφορίες αυτές πρέπει να περιλαμβάνουν ιδίως τα εξής, για τον συγκεκριμένο οίνο:α) τον παραγωγό και τον κάτοχο του εν λόγω οίνου,β) τη σύνθεση και τα οργανοληπτικά χαρακτηριστικά αυτού του οίνου,γ) την περιγραφή και την παρουσίαση του οίνου,δ) τη φύση της διαπραχθείσας παράβασης των κανόνων καταγωγής και εμπορίας.TITΛΟΣ IIIΔΙΑΧΕΙΡΙΣΗ ΤΗΣ ΣΥΜΦΩΝΙΑΣΆρθρο 13Ομάδα εργασίας1. Συστήνεται ομάδα εργασίας υπό την αιγίδα ειδικής επιτροπής γεωργίας η οποία συγκροτείται σύμφωνα με το άρθρο 113 της συμφωνίας σταθεροποίησης και σύνδεσης.2. Η ομάδα εργασίας μεριμνά για την ορθή λειτουργία της παρούσας συμφωνίας και εξετάζει κάθε θέμα που προκύπτει από την εφαρμογή της. Ιδίως, η ομάδα εργασίας μπορεί να διατυπώνει συστάσεις για την καλύτερη επίτευξη των στόχων της παρούσας συμφωνίας.Άρθρο 14Καθήκοντα των συμβαλλομένων μερών1. Tα συμβαλλόμενα μέρη συνεργάζονται, άμεσα ή μέσω της ομάδας εργασίας που αναφέρεται στο άρθρο 13, σχετικά με όλα τα θέματα που αφορούν την εφαρμογή και τη λειτουργία της παρούσας συμφωνίας.2. Ειδικότερα, τα συμβαλλόμενα μέρη:α) συντάσσουν και τροποποιούν, με απόφαση της επιτροπής σταθεροποίησης και σύνδεσης, τους καταλόγους οι οποίοι αναφέρονται στο άρθρο 5 και το πρωτόκολλο της παρούσας συμφωνίας κατά τρόπο ώστε να λαμβάνονται υπόψη οι τροποποιήσεις των νομοθετικών και κανονιστικών διατάξεων των συμβαλλόμενων μερών,β) αλληλοενημερώνονται σχετικά με την πρόθεσή τους να θεσπίσουν νέους κανονισμούς ή τροποποιήσεις υφισταμένων κανονισμών που αφορούν θέματα δημόσιου ενδιαφέροντος, όπως είναι η υγεία ή η προστασία του καταναλωτή, που έχουν επιπτώσεις στον αμπελοοινικό τομέα,γ) αλληλοκοινοποιούν τις δικαστικές αποφάσεις που αφορούν την εφαρμογή της παρούσας συμφωνίας και αλληλοενημερώνονται σχετικά με τα μέτρα που λαμβάνονται βάσει των αποφάσεων αυτών.3. Στο πλαίσιο της παρούσας συμφωνίας, κάθε ένα από τα συμβαλλόμενα μέρη μπορεί να υποβάλλει προτάσεις για τη διεύρυνση του φάσματος της συνεργασίας τους στην αμπελοοινική αγορά με βάση την πείρα που θα αποκτηθεί από την εφαρμογή της.4. Οι αποφάσεις που λαμβάνονται δυνάμει της παραγράφου 2, στοιχείο α), είναι δεσμευτικές για τα συμβαλλόμενα μέρη, τα οποία υποχρεούνται να λαμβάνουν τα μέτρα που απαιτούνται για την εκτέλεσή τους.TITΛΟΣ IVΓΕΝΙΚΕΣ ΔΙΑΤΑΞΕΙΣΆρθρο 15Διαμετακόμιση μικρών ποσοτήτωνΗ παρούσα συμφωνία δεν ισχύει ως προς τους οίνους οι οποίοι:α) διαμετακομίζονται μέσω του εδάφους ενός από τα συμβαλλόμενα μέρη, ήβ) κατάγονται από το έδαφος ενός από τα συμβαλλόμενα μέρη και αποστέλλονται σε μικρές ποσότητες από το ένα συμβαλλόμενο μέρος στο άλλο, υπό τους όρους και σύμφωνα με τις διαδικασίες πoυ προβλέπονται στο πρωτόκολλο.Άρθρο 16Eδαφική εφαρμογήΗ παρούσα συμφωνία εφαρμόζεται αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος της Πρώην Γιουγκοσλαβικής Δημοκρατίας της Μακεδονίας.Άρθρο 17Παραλείψεις1. Τα συμβαλλόμενα μέρη προβαίνουν σε διαβουλεύσεις εάν ένα από αυτά θεωρεί ότι το άλλο παρέλειψε να εκπληρώσει μία από τις υποχρεώσεις του βάσει της παρούσας συμφωνίας.2. Tο συμβαλλόμενο μέρος που ζητά διαβουλεύσεις γνωστοποιεί στο άλλο συμβαλλόμενο μέρος όλες τις απαραίτητες πληροφορίες για τη λεπτομερή εξέταση της συγκεκριμένης


text: περίπτωσης.3. Στην περίπτωση που κάποια καθυστέρηση θα μπορούσε να θέσει σε κίνδυνο την ανθρώπινη υγεία ή να καταστήσει αναποτελεσματικά τα μέτρα καταπολέμησης της απάτης, μπορούν να λαμβάνονται προσωρινά συντηρητικά μέτρα χωρίς προηγούμενη διαβούλευση, υπό την προϋπόθεση ότι, αμέσως μετά τη λήψη αυτών των μέτρων, διεξάγονται διαβουλεύσεις.4. Εάν, μετά τις διαβουλεύσεις που προβλέπονται στις παραγράφους 1 και 3, τα συμβαλλόμενα μέρη δεν καταλήξουν σε συμφωνία, το συμβαλλόμενο μέρος το οποίο ζήτησε τις διαβουλεύσεις ή έλαβε τα μέτρα που αναφέρονται στην παράγραφο 3, μπορεί να λαμβάνει τα ενδεδειγμένα συντηρητικά μέτρα ώστε να καθίσταται δυνατή η ορθή εφαρμογή της παρούσας συμφωνίας.Άρθρο 18Εμπορία των προϋπαρχόντων αποθεμάτων1. Οι οίνοι οι οποίοι, κατά την έναρξη ισχύος της παρούσας συμφωνίας, είχαν παραχθεί, παρασκευασθεί, περιγραφεί και παρουσιασθεί σύμφωνα με τις εθνικές νομοθετικές και κανονιστικές διατάξεις των συμβαλλόμενων μερών, αλλά κατά τρόπο που απαγορεύεται στην παρούσα συμφωνία, μπορούν να διατίθενται στο εμπόριο μέχρι την εξάντληση των αποθεμάτων.2. Eάν τα συμβαλλόμενα μέρη δεν λάβουν αντίθετη απόφαση, οι οίνοι οι οποίοι έχουν παραχθεί, παρασκευασθεί, περιγραφεί και παρουσιαστεί σύμφωνα με την παρούσα συμφωνία αλλά των οποίων η παραγωγή, η παρασκευή, η περιγραφή και η παρουσίαση δεν συνάδουν πλέον προς αυτήν λόγω κάποιας τροποποίησής της, μπορούν να εξακολουθούν να διατίθενται στο εμπόριο μέχρι την εξάντληση των αποθεμάτων.Πρωτόκολλο της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, σχετικά με την αμοιβαία αναγνώριση, προστασία και έλεγχο των ονομασιών των οίνωνΤΑ ΣΥΜΒΑΛΛΟΜΕΝΑ ΜΕΡΗ ΣΥΜΦΩΝΗΣΑΝ ΤΑ ΕΞΗΣ:Σύμφωνα με το άρθρο 15 στοιχείο β) της συμφωνίας, οι ακόλουθες ποσότητες οίνου θεωρούνται ότι αποτελούν μικρές ποσότητες:1. Ποσότητες σε επισημασμένα δοχεία που δεν υπερβαίνουν τα 5 λίτρα με πώμα ασφαλείας μιας χρήσης, όταν η συνολική μεταφερόμενη ποσότητα, ανεξάρτητα από το αν αποτελείται από χωριστές παρτίδες, δεν υπερβαίνει τα 50 λίτρα·2. α) ποσότητες οι οποίες περιλαμβάνονται στις προσωπικές αποσκευές των ταξιδιωτών και δεν υπερβαίνουν τα 30 λίτρα,β) ποσότητες τις οποίες αποστέλλει ένας ιδιώτης σε έναν άλλο ιδιώτη και δεν υπερβαίνουν τα 30 λίτρα,γ) ποσότητες οι οποίες αποτελούν μέρος των προσωπικών αντικειμένων ενός ιδιώτη που μετακομίζει,δ) ποσότητες οι οποίες εισάγονται για επιστημονικά ή τεχνικά πειράματα, οι οποίες δεν υπερβαίνουν το 1 εκατόλιτρο,ε) ποσότητες οι οποίες εισάγονται ατελώς και προορίζονται για διπλωματικές, προξενικές ή συναφείς αρχές,στ) ποσότητες οι οποίες αποτελούν μέρος των εφοδίων των διεθνών μέσων μεταφοράς.Η εξαίρεση που προβλέπεται στο σημείο 1 δεν μπορεί να ισχύει σωρευτικά με μία ή περισσότερες από τις εξαιρέσεις που προβλέπονται στο σημείο 2.


text:
 Avis juridique important
 |
 21993A1231(19)
 Συμφωνία με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Πολωνίας όσον αφορά ορισμένους διακανονισμούς για τα χοιροειδή και τα πουλερικά
 Επίσημη Εφημερίδα αριθ. L 348 της 31/12/1993 σ. 0181 - 0181 Φινλανδική ειδική έκδοση: Κεφάλαιο 11 τόμος 26 σ. 0167 Σουηδική ειδική έκδοση: Κεφάλαιο 11 τόμος 26 σ. 0167
 ΣΥΜΦΩΝΙΑμε τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Πολωνίας όσον αφορά ορισμένους διακανονισμούς για τα χοιροειδή και τα πουλερικάΕπιστολή αριθ. 1Βρυξέλλες, Κύριε, Έχω την τιμή να αναφερθώ στις συζητήσεις σχετικά με τους εμπορικούς διακανονισμούς για ορισμένα γεωργικά προϊόντα μεταξύ της Κοινότητας και της Δημοκρατίας της Πολωνίας που πραγματοποιήθηκαν στο πλαίσιο των διαπραγματεύσεων για την ευρωπαϊκή συμφωνία. Με την παρούσα σας επιβεβαιώνω ότι σε περίπτωση που η Κοινότητα σκοπεύει να επιβάλει συμπληρωματικές εισφορές στα προϊόντα χοιροειδών και πουλερικών που απαριθμούνται στα παραρτήματα VΙΙΙα και Xβ της ευρωπαϊκής συμφωνίας, καταγωγής Πολωνίας, θα ενημερώσει τις πολωνικές αρχές. Τα μέρη οφείλουν να διενεργήσουν διαβουλεύσεις εντός τριών εργάσιμων ημερών για να ανταλλάξουν όλες τις σχετικές πληροφορίες οι οποίες θα επιτρέψουν, ενδεχομένως, στην Κοινότητα να εξετάσει την ανάγκη επιβολής τέτοιων μέτρων. Θα σας παρακαλούσα να μου επιβεβαιώσετε ότι η κυβέρνηση της Δημοκρατίας της Πολωνίας συμφωνεί με το περιεχόμενο της παρούσας επιστολής. Με εξαιρετική εκτίμηση, Εξ ονόματος του Συμβουλίου των Ευρωπαϊκών ΚοινοτήτωνΕπιστολή αριθ. 2Βρυξέλλες, Κύριε, Έχω την τιμή να σας γνωρίσω τη λήψη σημερινής επιστολής σας η οποία έχει ως εξής: «Έχω την τιμή να αναφερθώ στις συζητήσεις σχετικά με τους εμπορικούς διακανονισμούς για ορισμένα γεωργικά προϊόντα μεταξύ της Κοινότητας και της Δημοκρατίας της Πολωνίας που πραγματοποιήθηκαν στο πλαίσιο των διαπραγματεύσεων για την ευρωπαϊκή συμφωνία. Με την παρούσα σας επιβεβαιώνω ότι σε περίπτωση που η Κοινότητα σκοπεύει να επιβάλει συμπληρωματικές εισφορές στα προϊόντα χοιροειδών και πουλερικών που απαριθμούνται στα παραρτήματα VΙΙΙα και Xβ της ευρωπαϊκής συμφωνίας, καταγωγής Πολωνίας, θα ενημερώσει τις πολωνικές αρχές. Τα μέρη οφείλουν να διενεργήσουν διαβουλεύσεις εντός τριών εργάσιμων ημερών για να ανταλλάξουν όλες τις σχετικές πληροφορίες οι οποίες θα επιτρέψουν, ενδεχομένως, στην Κοινότητα να εξετάσει την ανάγκη επιβολής τέτοιων μέτρων. Θα σας παρακαλούσα να μου επιβεβαιώσετε ότι η κυβέρνηση της Δημοκρατίας της Πολωνίας συμφωνεί με το περιεχόμενο της παρούσας επιστολής.» Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής. Με εξαιρετική εκτίμηση, Για την κυβέρνηση της Δημοκρατίας της Πολωνίας


text:
 Avis juridique important
 |
 22001D0215(05)
 Απόφαση της Μεικτής Επιτροπής του ΕΟX αριθ. 107/2000 της 30ής Νοεμβρίου 2000 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 045 της 15/02/2001 σ. 0045 - 0046
 Απόφαση της Μεικτής Επιτροπής του ΕΟXαριθ. 107/2000της 30ής Νοεμβρίου 2000για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση αριθ. 78/2000 της Μεικτής Επιτροπής του ΕΟΧ, της 2ας Οκτωβρίου 2000(1).(2) Πρέπει να ενσωματωθεί στη συμφωνία η οδηγία 2000/21/ΕΚ της Επιτροπής, της 25ης Απριλίου 2000, σχετικά με τον κατάλογο των κοινοτικών πράξεων που αναφέρονται στο άρθρο 13 παράγραφος 1 πέμπτη περίπτωση της οδηγίας 67/548/ΕΟΚ του Συμβουλίου(2).(3) Η οδηγία 2000/21/ΕΚ καταργεί την οδηγία 93/90/ΕΟΚ της Επιτροπής, της 29ης Οκτωβρίου 1993, σχετικά με τον κατάλογο των ουσιών που αναφέρονται στο άρθρο 13 παράγραφος 1 πέμπτη περίπτωση της οδηγίας 67/548/ΕΟΚ του Συμβουλίου(3), η οποία είναι ενσωματωμένη στη συμφωνία και η οποία πρέπει επομένως να καταργηθεί στο πλαίσιο της συμφωνίας,ΑΠΟΦΑΣΙΖΕΙ:Άρθρο 1Το σημείο 1 (οδηγία 67/548/ΕΟΚ του Συμβουλίου) του κεφαλαίου XV του παραρτήματος ΙΙ της συμφωνίας τροποποιείται ως εξής:1. Προστίθεται η ακόλουθη περίπτωση:"- 32000 L 0021: οδηγία 2000/21/ΕΚ της Επιτροπής, της 25ης Απριλίου 2000 (ΕΕ L 103 της 28.4.2000, σ. 70)."2. Η πέμπτη περίπτωση (οδηγία 93/90/ΕΟΚ της Επιτροπής, της 29ης Οκτωβρίου 1993) διαγράφεται.Άρθρο 2Τα κείμενα της οδηγίας 2000/21/ΕΚ στην ισλανδική και νορβηγική γλώσσα, τα οποία θα δημοσιευθούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει την 1η Δεκεμβρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 30 Νοεμβρίου 2000Για τη Μεικτή Επιτροπή του ΕΟΧΟ ΠρόεδροςG. S. Gunnarsson(1) ΕΕ L 315 της 14.12.2000, σ. 18.(2) ΕΕ L 103 της 28.4.2000, σ. 70.(3) ΕΕ L 277 της 10.11.1993, σ. 33.(4) Δεν αναφέρονται συνταγματικές απαιτήσεις.


text:
 12.12.2019
 EL
 Επίσημη Εφημερίδα της Ευρωπαϊκής Ένωσης
 L 323/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 21/2018
 της 9ης Φεβρουαρίου 2018
 για την τροποποίηση του παραρτήματος IX (Χρηματοπιστωτικές υπηρεσίες), του παραρτήματος XII (Ελεύθερη κυκλοφορία των κεφαλαίων) και του παραρτήματος XXII (Εταιρικό δίκαιο) της συμφωνίας για τον ΕΟΧ [2019/2057]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Εχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (1) πρέπει να ενσωματωθεί στη συμφωνία για τον ΕΟΧ.
 (2)
 Η οδηγία 2014/59/ΕΕ αναφέρεται σε «μητρικά ιδρύματα εγκατεστημένα στην Ενωση», «μητρικές χρηματοοικονομικές εταιρείες συμμετοχών εγκατεστημένες στην Ενωση» και «μητρικές μεικτές χρηματοοικονομικές εταιρείες συμμετοχών εγκατεστημένες στην Ενωση» που, στο πλαίσιο της συμφωνίας για τον ΕΟΧ, νοούνται ως αναφορές σε οντότητες, οι οποίες συμμορφώνονται προς τους ορισμούς που καθορίζονται στην εν λόγω οδηγία, είναι εγκατεστημένες σε συμβαλλόμενο μέρος του ΕΟΧ και δεν είναι θυγατρικές οποιουδήποτε άλλου ιδρύματος που έχει συσταθεί σε κάθε άλλο συμβαλλόμενο μέρος του ΕΟΧ.
 (3)
 Τα παραρτήματα IX, XII και XXII της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα IX της συμφωνίας για τον ΕΟΧ τροποποιείται ως εξής:
 1.
 Στα σημεία 14 (οδηγία 2013/36/ΕΕ του Ευρωπαϊκού Κοινοβουλίου και του Συμβουλίου) και 16γ (οδηγία 2001/24/ΕΚ του Ευρωπαϊκού Κοινοβουλίου και του Συμβουλίου) προστίθενται τα εξής:
 «, όπως τροποποιήθηκε με:
 —
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
 2.
 Μετά το σημείο 19α (οδηγία 94/19/ΕΚ του Ευρωπαϊκού Κοινοβουλίου και του Συμβουλίου) παρεμβάλλονται τα εξής:
 «19β.
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (ΕΕ L 173 της 12.6.2014, σ. 190).
 Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
 α)
 Παρά τις διατάξεις του πρωτοκόλλου 1 της παρούσας συμφωνίας, και εκτός εάν προβλέπεται διαφορετικά στην παρούσα συμφωνία, οι όροι «κράτος(-η) μέλος(-η)», «αρχές εξυγίανσης» και «αρμόδιες αρχές» νοείται ότι περιλαμβάνουν, πέραν της έννοιας που έχουν στην οδηγία, τα κράτη της ΕΖΕΣ, τις αρχές εξυγίανσής τους και τις αρμόδιες αρχές τους, αντίστοιχα.
 β)
 Οι παραπομπές της οδηγίας στις εξουσίες της ΕΑΤ δυνάμει του άρθρου 19 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου νοούνται, στις περιπτώσεις που


text:
προβλέπονται στο σημείο 31ζ του παρόντος παραρτήματος και σύμφωνα με αυτό, ως παραπομπές στις εξουσίες της Εποπτεύουσας Αρχής της ΕΖΕΣ όσον αφορά τα κράτη της ΕΖΕΣ.
 γ)
 Στο σημείο 28 του άρθρου 2 παράγραφος 1, οι λέξεις «άρθρο 107 παράγραφος 1 της ΣΛΕΕ» αντικαθίστανται από τις λέξεις «άρθρο 61 παράγραφος 1 της συμφωνίας για τον ΕΟΧ».
 δ)
 Οι παραπομπές στο «πλαίσιο της Ενωσης σχετικά με τις κρατικές ενισχύσεις», όπως ορίζεται στο σημείο 53 του άρθρου 2 παράγραφος 1 νοούνται ως παραπομπές στο πλαίσιο για τις κρατικές ενισχύσεις που θεσπίζεται με το κεφάλαιο 2 του μέρους IV της συμφωνίας για τον ΕΟΧ, συμπεριλαμβανομένων των σχετικών παραρτημάτων και πρωτοκόλλων της συμφωνίας για τον ΕΟΧ και, όσον αφορά τα κράτη της ΕΖΕΣ, των σχετικών διατάξεων της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.
 ε)
 Το άρθρο 68 παράγραφος 6 και το άρθρο 93 δεν εφαρμόζονται.
 στ)
 Στις παραγράφους 1 και 4 του άρθρου 84 και στην πρώτη παράγραφο του άρθρου 128, η φράση «ή, κατά περίπτωση, η Εποπτεύουσα Αρχή της ΕΖΕΣ» παρεμβάλλεται μετά τη λέξη «ΕΑΤ».
 ζ)
 Στο άρθρο 94 παράγραφος 1, όσον αφορά τα κράτη της ΕΖΕΣ, η φράση «όπως αναφέρεται στο άρθρο 93 παράγραφος 1» δεν εφαρμόζεται.
 η)
 Στο άρθρο 97:
 i)
 στην παράγραφο 1, όσον αφορά τα κράτη της ΕΖΕΣ, η φράση «όπως αναφέρεται στο άρθρο 93 παράγραφος 1» δεν εφαρμόζεται.
 ii)
 στο πρώτο εδάφιο της παραγράφου 4, προστίθενται τα εξής:
 «Η σύναψη αυτών των ρυθμίσεων συνεργασίας δεν είναι υποχρεωτική για τις αρμόδιες αρχές ή τις αρχές εξυγίανσης των κρατών της ΕΖΕΣ.».
 θ)
 Στο άρθρο 102 παράγραφος 1, όσον αφορά τα κράτη της ΕΖΕΣ, η φράση «τις 31 Δεκεμβρίου 2024» αντικαθίσταται από τη φράση «τις 31 Δεκεμβρίου 2027».
 ι)
 Στο άρθρο 130, όσον αφορά τα κράτη της ΕΖΕΣ, η φράση «από την 1η Ιανουαρίου 2016» αντικαθίσταται από τη φράση «εντός ενός έτους από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 21/2018, της 9ης Φεβρουαρίου 2018».»
 3.
 Στο σημείο 31βγ [κανονισμός (ΕΚ) αριθ.1924/2012 του Ευρωπαϊκού Κοινοβουλίου και του Συμβουλίου] και στο σημείο 31ζ [κανονισμός (ΕΚ) αριθ. 1093/2010 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
 Άρθρο 2
 Στο σημείο 4 (οδηγία 2002/47/ΕΚ του Ευρωπαϊκού Κοινοβουλίου και του Συμβουλίου) του παραρτήματος XII της συμφωνίας για τον ΕΟΧ προστίθεται η ακόλουθη περίπτωση:
 «—
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
 Άρθρο 3
 Το παράρτημα ΧΧΙΙ της συμφωνίας για τον ΕΟΧ τροποποιείται ως εξής:
 1.
 Η ακόλουθη περίπτωση προστίθεται στα σημεία 2 (οδηγία 2012/30/ΕΕ του Ευρωπαϊκού Κοινοβουλίου και του Συμβουλίου), 3 (οδηγία 2011/35/ΕΕ του Ευρωπαϊκού Κοινοβουλίου και του Συμβουλίου), 5 (οδηγία 82/891/ΕΟΚ του Συμβουλίου) και 10ε (οδηγία 2005/56/ΕΚ του Ευρωπαϊκού Κοινοβουλίου και του Συμβουλίου):
 «—
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173


text:
της 12.6.2014, σ. 190).»
 2.
 Στα σημεία 10δ (οδηγία 2004/25/ΕΚ του Ευρωπαϊκού Κοινοβουλίου και του Συμβουλίου) και 10ζ (οδηγία 2007/36/ΕΚ του Ευρωπαϊκού Κοινοβουλίου και του Συμβουλίου) προστίθενται τα εξής:
 «, όπως τροποποιήθηκε με:
 —
 32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
 Άρθρο 4
 Τα κείμενα της οδηγίας 2014/59/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ενωσης, είναι αυθεντικά.
 Άρθρο 5
 Η παρούσα απόφαση αρχίζει να ισχύει στις 10 Φεβρουαρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ για την ενσωμάτωση του κανονισμού (ΕΕ) αριθ. 575/2013 και της οδηγίας 2013/36/ΕΕ στη συμφωνία για τον ΕΟΧ, ανάλογα με το ποια ημερομηνία είναι μεταγενέστερη.
 Άρθρο 6
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ενωσης.
 Βρυξέλλες, 9 Φεβρουαρίου 2018.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 173 της 12.6.2014, σ. 190.
 (*1) Εχουν αναφερθεί συνταγματικές απαιτήσεις.


text:
 Avis juridique important
 |
 21985A0323(01)
 Πρωτόκολλο για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϊλάνδης, χωρών μελών του Συνδέσμου των Κρατών της Νοτιοανατολικής Ασίας στο Μπρουνέι-Νταρουσαλάμ
 Επίσημη Εφημερίδα αριθ. L 081 της 23/03/1985 σ. 0002 - 0006 Φινλανδική ειδική έκδοση: Κεφάλαιο 11 τόμος 11 σ. 0180 Σουηδική ειδική έκδοση: Κεφάλαιο 11 τόμος 11 σ. 0180 Ισπανική ειδική έκδοση: Κεφάλαιο 11 τόμος 21 σ. 0252 Πορτογαλική ειδική έκδοση : Κεφάλαιο 11 τόμος 21 σ. 0252
 ***** ΠΡΩΤΟΚΟΛΛΟ για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϋλάνδης, χωρών μελών του Συνδέσμου των Κρατών της Νοτιανατολικής Ασίας στο Μπρουνέι-Νταρουσαλάμ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, αφενός, Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ, Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ, Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ, Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ, Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΫΛΑΝΔΗΣ, και Η ΚΥΒΕΡΝΗΣΗ ΤΟΥ ΜΠΡΟΥΝΕΪ-ΝΤΑΡΟΥΣΑΛΑΜ, αφετέρου, έχοντας υπόψη τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, της Μαλαισίας, των Φιλιππίνων, της Σιγκαπούρης και της Ταϋλάνδης, χωρών μελών του Συνδέσμου των Κρατών της Νοτιανατολικής Ασίας (ASEAN) που υπογράφηκε στις 7 Μαρτίου 1980 στην Κουάλα Λουμπούρ που στο εξής αποκαλείται «συμφωνία», εκτιμώντας ότι το Μπρουνέι-Νταρουσαλάμ, ως νέο μέλος του ASEAN , έχει υποβάλει αίτηση για προσχώρηση στη συμφωνία, ΑΠΟΦΑΣΙΣΑΝ να επεκτείνουν τη συμφωνία στο Μπρουνέι-Νταρουσαλάμ και προς το σκοπό αυτό όρισαν πληρεξούσιους: ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ: τον Peter BARRY, Εν ενργεία Πρόεδρο του Συμβουλίου των Ευρωπαϊκών Κοινοτήτων, Υπουργό Εξωτερικών της Ιρλανδίας· τον Wilhelm HAFERKAMP, Αντιπρόεδρο της Επιτροπής των Ευρωπαϊκών Κοινοτήτων· Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ: τον καθηγητή MOCHTAR KUSUMAATMADJA, Υπουργό Εξωτερικών· Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ: τον TENGKU AHMAD RITHAUDDEEN, Υπουργό Εξωτερικών· Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ : τον Arturo M. TOLENTINO, Υπουργό Εξωτερικών· Η ΚΥΒΕΡΝΗΣΗ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ: τον S. DHANABALAN, Υπουργό Εξωτερικών· Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΫΛΑΝΔΗΣ: τον Πτέραρχο SIDDHI SAVETSILA, Υπουργό Εξωτερικών· Η ΚΥΒΕΡΝΗΣΗ ΤΟΥ ΜΠΡΟΥΝΕΪ-ΝΤΑΡΟΥΣΑΛΑΜ: τον Πρίγκηπα MOHAMED BOLKIAH, Υπουργό Εξωτερικών, ΟΙ ΟΠΟΙΟΙ, μετά την ανταλλαγή των πληρεξουσίων εγράφων τους που βρέθηκαν εντάξει, ΣΥΜΦΩΝΗΣΑΝ ΤΑ ΑΚΟΛΟΥΘΑ: Άρθρο 1 Με το παρόν πρωτόκολλο, το Μπρουνέι-Νταρουσαλάμ προσχωρεί στη συμφωνία. Άρθρο 2 Με την επιφύλαξη διαφορετικών διατάξεων που προβλέπονται στο παρόν πρωτόκολλο, οι διατάξεις της συμφωνίας και το πρωτόκολλο σχετικά με το άρθρο 1 της συμφωνίας εφαρμόζονται στο Μπρουνέι-Νταρουσαλάμ. Άρθρο 3 Όσον αφορά το Μπρουνέι-Νταρουσαλάμ, η αρχική περίοδος εφαρμογής της συμφωνίας λήγει την ίδια ημερομηνία με τα υπόλοιπα συμβαλλόμενα μέρη. Άρθρο 4 Το παρόν πρωτόκολο συντάσσεται σε οκτώ πρωτότυπα στην αγγλική, γαλλική, γερμανική, δανική, ελληνική, ιταλική και ολλανδική γλώσσα και όλα τα κείμενα αυτά είναι εξ ίσου αυθεντικά.


text:
 Σημαντική ανακοίνωση νομικού περιεχομένου
 |
 21986A0704(01)
 Πρωτόκολλο της σύμβασης του 1979 για τη διαμεθοριακή ρύπανση της ατμόσφαιρας σε μεγάλη απόσταση, το οποίο αφορά τη μακροπρόθεσμη χρηματοδότηση του προγράμματος για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη (EMEP)
 Επίσημη Εφημερίδα αριθ. L 181 της 04/07/1986 σ. 0002 - 0005 Επίσημη Εφημερίδα αριθ. L 181 της 04/07/1986 σ. 0002 - 0005 Φινλανδική ειδική έκδοση: Κεφάλαιο 11 τόμος 11 σ. 0274 Σουηδική ειδική έκδοση: Κεφάλαιο 11 τόμος 11 σ. 0274
 (Μεταφραση) ΠΡΩΤΟΚΟΛΛΟ της συμβάσεως του 1979 για τη διαμεθοριακή ρύπανση της ατμόσφαιρας σε μεγάλη απόσταση, το οποίο αφορά τη μακροπρόθεσμη χρηματοδότηση του προγράμματος για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη (ΕΜΕΡ)ΤΑ ΣΥΜΒΑΛΛΟΜΕΝΑ ΜΕΡΗ,υπενθυμίζοντας ότι η σύμβαση για τη διαμεθοριακή ρύπανση της ατμόσφαιρας σε μεγάλη απόσταση (η οποία κατωτέρω καλείται «σύμβαση»), άρχισε να ισχύει στις 16 Μαρτίου 1983,έχοντας συνείδηση της σπουδαιότητας που έχει το «συντονισμένο πρόγραμμα για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη» (καλούμενο εφεξής ΕΜΕΡ), το οποίο αναφέρεται στα άρθρα 9 και 10 της συμβάσεως,έχοντας επίγνωση των θετικών αποτελεσμάτων που έχει μέχρι στιγμής αποδώσει η εφαρμογή του ΕΜΕΡ,αναγνωρίζοντας ότι η εφαρμογή του ΕΜΕΡ ήταν μέχρι στιγμής δυνατή χάρη στα χρηματοδοτικά μέσα που παρέσχε το πρόγραμμα την Ηνωμένων Εθνών για το περιβάλλον (PNUE) και χάρη στις εθελοντικές εισφορές των κυβερνήσεων,γνωρίζοντας ότι η εισφορά του PNUE θα συνεχίσει να καταβάλλεται μόνο μέχρι το τέλος του 1984 και ότι το ύψος της εισφοράς αυτής και των εθελοντικών εισφορών των κυβερνήσεων δεν καλύπτει εξ ολοκλήρου τις δαπάνες εφαρμογής του σχεδίου εργασίας του ΕΜΕΡ και ότι συνεπώς θα είναι αναγκαίο να θεσπισθούν διατάξεις που να εξασφαλίζουν τη μακροπρόθεσμη χρηματοδότηση μετά το 1984,εκτιμώντας την έκκληση την οποία απηύθυνε η Οικονομική Επιτροπή για την Ευρώπη, (ΟΕΕ), στις κυβερνήσεις των κρατών μελών της ΟΕΕ στο πλαίσιο της αποφάσεώς της Β (XXXVIII), με την οποία τους ζητεί να διαθέσουν αμέσως, σύμφωνα με τους όρους που θα καθορισθούν κατά την πρώτη συνεδρίαση του εκτελεστικού οργάνου της συμβάσεως, το οποίο στο εξής θα αναφέρεται ως «εκτελεστικό όργανο», τα κεφάλαια τα οποία αυτό θα χρειασθεί για τις δραστηριότητές του, και ιδίως εκείνες που σχετίζονται με τις εργασίες του ΕΜΕΡ,σημειώνοντας ότι η σύμβαση δεν περιλαμβάνει διάταξη σχετικά με τη χρηματοδότηση του ΕΜΕΡ και ότι συνεπώς πρέπει να θεσπισθούν οι αναγκαίες σχετικές διατάξεις,λαμβάνοντας υπόψη τα στοιχεία στα οποία πρέπει να βασισθεί η κατάρτιση ενός επισήμου χρηματοδοτικού μέσου που να συμπληρώνει τη σύμβαση, και τα οποία αναφέρονται στις συστάσεις που θεσπίσθηκαν από το εκτελεστικό όργανο της συμβάσεως κατά την πρώτη του συνεδρίαση (7 έως 10 Ιουνίου 1983),ΣΥΜΦΩΝΗΣΑΝ ΤΑ ΕΞΗΣ:Αρθρο 1 ΟρισμοίΓια τους σκοπούς του παρόντος πρωτοκόλλου:1.Ως «μερίδιο ΟΗΕ» νοείται το μερίδιο ενός συμβαλλομένου μέρους κατά το εξεταζόμενο δημοσιονομικό έτος, σύμφωνα με την κλίμακα μεριδίων που έχει καταρτισθεί για την κατανομή των δαπανών του Οργανισμού Ηνωμένων Εθνών.2.Ως «δημοσιονομικό έτος» νοείται το δημοσιονομικό έτος του Οργανισμού Ηνωμένων Εθνών. Οι εκφράσεις «ετήσια βάση» και «ετήσιες δαπάνες» πρέπει να ερμηνεύονται αναλόγως.3.Ως «γενικό


text: ταμείο ειδικής διαθέσεως χορηγήσεων» νοείται το γενικό ταμείο ειδικής διαθέσεως χορηγήσεων για τη χρηματοδότηση της εφαρμογής της συμβάσεως για τη διαμεθοριακή ρύπανση της ατμόσφαιρας σε μεγάλη απόσταση, το οποίο δημιουργήθηκε από τη Γενική Γραμματεία του Οργανισμού Ηνωμένων Εθνών.4.Ως «γεωγραφική ζώνη δραστηριοτήτων του ΕΜΕΡ» νοείται η ζώνη η οποία υπόκειται σε συντονισμένη παρακολούθηση από τα διεθνή κέντρα του ΕΜΕΡ(1).Αρθρο 2 Χρηματοδότηση του ΕΜΕΡΟι πόροι του ΕΜΕΡ καλύπτουν τις ετήσιες δαπάνες των διεθνών κέντρων τα οποία συνεργάζονται στα πλαίσια του ΕΜΕΡ και τα οποία συμμετέχουν στις δραστηριότητες που περιγράφονται στο πρόγραμμα εργασίας του διοικητικού οργάνου του ΕΜΕΡ.Αρθρο 3 Εισφορές1.^ Σύμφωνα με τις διατάξεις του παρόντος άρθρου, το ΕΜΕΡ χρηματοδοτείται μέσω υποχρεωτικών εισφορών οι οποίες συμπληρώνονται από εθελοντικές εισφορές. Οι εισφορές μπορούν να καταβάλλονται σε μετατρέψιμο νόμισμα, σε μη μετατρέψιμο νόμισμα ή σε είδος.2.^ Οι υποχρεωτικές εισφορές καταβάλλονται επί ετησίας βάσεως από όλα τα συμβαλλόμενα μέρη του παρόντος πρωτοκόλλου τα οποία βρίσκονται εντός της γεωγραφικής ζώνης δραστηριοτήτων του ΕΜΕΡ.3.^ Εθελοντικές εισφορές δύνανται να καταβάλλουν τα συμβαλλόμενα και τα υπογράφοντα μέρη του παρόντος πρωτοκόλλου, ακόμη και αν το έδαφος τους βρίσκεται εκτός της γεωγραφικής ζώνης δραστηριοτήτων του ΕΜΕΡ καθώς και, κατόπιν συστάσεως του διοικητικού οργάνου του ΕΜΕΡ και υπό την επιφύλαξη εγκρίσεως του εκτελεστικού οργάνου, κάθε άλλη χώρα, οργανισμός ή ιδιώτης που επιθυμεί να συνεισφέρει στο πρόγραμμα εργασίας.4.^ Οι ετήσιες δαπάνες που συνεπάγεται το πρόγραμμα εργασίας καλύπτονται από τις υποχρεωτικές εισφορές. Οι εισφορές σε χρήμα και σε είδος, όπως και οι εισφορές των χωρών που φιλοξενούν τα διεθνή κέντρα, καθορίζονται στο πρόγραμμα εργασίας. Οι εθελοντικές εισφορές δύνανται, κατόπιν συστάσεως του διοικητικού οργάνου και υπό την επιφύλαξη εγκρίσεως από το εκτελεστικό όργανο, να χρησιμοποιηθούν είτε για τη μείωση των υποχρεωτικών εισφορών είτε για τη χρηματοδότηση ειδικών δραστηριοτήτων που εντάσσονται στα πλαίσια του ΕΜΕΡ.5.^ Οι χρηματικές εισφορές -υποχρεωτικές ή εθελοντικές - καταβάλλονται στο γενικό ταμείο ειδικής διαθέσεως χορηγήσεων.Αρθρο 4 Κατανομή των δαπανών1.^ Οι υποχρεωτικές εισφορές προσδιορίζονται σύμφωνα με τις διατάξεις του παραρτήματος του παρόντος πρωτοκόλλου.2.^ Το εκτελεστικό όργανο θα χρειασθεί ενδεχομένως να προβεί σε αναθεώρηση του παραρτήματος:α)αν ο ετήσιος προϋπολογισμός του ΕΜΕΡ αυξηθεί κατά διόμισυ φορές σε σχέση με τον ετήσιο προϋπολογισμό που εγκρίθηκε για το έτος κατά το οποίο άρχισε να ισχύει το παρόν πρωτόκολλο ή, αν είναι μεταγενέστερο, για το έτος κατά το οποίο επήλθε η τελευταία τροποποίηση του παραρτήματος;β)αν το εκτελεστικό όργανο ορίσει, κατόπιν συστάσεως του διοικητικού οργάνου, ένα νέο διεθνές κέντρο;γ)έξι χρόνια μετά την έναρξη ισχύος του παρόντος πρωτοκόλλου, ή, αν είναι μεταγενέστερο, έξι χρόνια μετά την τελευταία τροποποίηση του παραρτήματος.3.^ Οι τροποποιήσεις του παραρτήματος θεσπίζονται με γενική συμφωνία από το εκτελεστικό όργανο.Αρθρο 5 Ετήσιος προϋπολογισμόςΟ ετήσιος προϋπολογισμός του ΕΜΕΡ καταρτίζεται από το διοικητικό όργανο του ΕΜΕΡ και εγκρίνεται από το εκτελεστικό όργανο το αργότερο ένα χρόνο πριν από την έναρξη του αντίστοιχου δημοσιονομικού έτους.Αρθρο 6 Τροποποίηση του πρωτοκόλλου1.^ ίΟλα τα συμβαλλόμενα μέρη του παρόντος πρωτοκόλλου δύνανται να προτείνουν τροποποιήσεις του πρωτοκόλλου.2.^ Το κείμενο των προτεινομένων τροποποιήσεων υποβάλλεται εγγράφως στον εκτελεστικό γραμματέα της οικονομική επιτροπής για την Ευρώπη, που το διαβιβάζει σε όλα τα συμβαλλόμενα μέρη του πρωτοκόλλου. Το εκτελεστικό όργανο εξετάζει


text: τις προτεινόμενες τροποποιήσεις κατά την επόμενη ετήσια συνεδρίασή του, εφόσον οι προτάσεις αυτές έχουν διαβιβασθεί στα συμβαλλόμενα μέρη του πρωτοκόλλου από τον εκτελεστικό γραμματέα της οικονομικής επιτροπής για την Ευρώπη, τουλάχιστον πριν από ενενήντα ημέρες.3.^ Οι τροποποιήσεις του παρόντος πρωτοκόλλου, εκτός από αυτές που αφορούν το παράρτημα, θεσπίζονται με γενική συμφωνία από τους αντιπροσώπους των συμβαλλομένων του πρωτοκόλλου και αρχίζουν να ισχύουν για τα συμβαλλόμενα μέρη του πρωτοκόλλου τα οποία θα το έχουν αποδεχθεί την ενενηκοστή ημέρα από την ημερομηνία κατά την οποία τα δύο τρίτα αυτών των συμβαλλομένων μερών θα έχουν καταθέσει το έγγραφο αποδοχής τους στο θεματοφύλακα. Στη συνέχεια, η τροποποίηση αρχίζει να ισχύει για κάθε άλλο συμβαλλόμενο μέρος την ενενηκοστή ημέρα από την ημερομηνία κατά την οποία το εν λόγω συμβαλλόμενο μέρος θα καταθέσει το έγγραφο αποδοχής της τροποποιήσεως.Αρθρο 7 Ρύθμιση διαφορώνΑν προκύψει διαφορά μεταξύ δύο ή περισσοτέρων συμβαλλομένων μερών του παρόντος πρωτοκόλλου, τόσο όσον αφορά την ερμηνεία όσο και την εφαρμογή του πρωτοκόλλου, τα εν λόγω μέρη αναζητούν λύση μέσω διαπραγματεύσεων ή οποιασδήποτε άλλης διαδικασίας ρυθμίσεως των διαφορών κοινής αποδοχής.Αρθρο 8 Υπογραφή1.^ Το παρόν πρωτόκολλο θα είναι ανοικτό προς υπογραφή από τα κράτη μέλη της οικονομικής επιτροπής για την Ευρώπη, τα κράτη που έχουν συμβουλευτική αρμοδιότητα στην οικονομική επιτροπή για την Ευρώπη, δυνάμει της παραγράφου 8 του ψηφίσματος 36 (IV), το οποίο θεσπίσθηκε από το οικονομικό και κοινωνικό συμβούλιο στις 28^Μαρτίου 1947, και τους οργανισμούς περιφερειακής οικονομικής ολοκληρώσεως, οι οποίοι δημιουργήθηκαν από τα κυρίαρχα κράτη μέλη της οικονομικής επιτροπής για την Ευρώπη και τα οποία είναι αρμόδια να διαπραγματεύονται, να συνάπτουν και να εφαρμόζουν διεθνείς συμφωνίες για θέματα που καλύπτονται από το παρόν πρωτόκολλο, υπό τον όρο ότι τα ενδιαφερόμενα κράτη και οι οργανισμοί είναι συμβαλλόμενα μέρη της συμβάσεως, στο γραφείο των Ηνωμένων Εθνών στη Γενεύη, από τις 28 Σεπτεμβρίου 1984 ώς και τις 5 Οκτωβρίου 1984 και στη συνέχεια, στην έδρα του Οργανισμού Ηνωμένων Εθνών στη Νέα Υόρκη ώς τις 4^Απριλίου 1985.2.^ Για τα θέματα που εμπίπτουν στην αρμοδιότητά τους, οι αναφερθέντες οργανισμοί περιφερειακής οικονομικής ολοκληρώσεως δύνανται, εξ ιδίου ονόματος, να ασκούν τα δικαιώματα και να εκπληρώνουν τις υποχρεώσεις που το παρόν πρωτόκολλο προβλέπει για τα κράτη μέλη τους. Στις περιπτώσεις αυτές, τα κράτη μέλη των οργανισμών αυτών δεν δύνανται να ασκούν μεμονωμένα τα δικαιώματα αυτά.Αρθρο 9 Κύρωση, αποδοχή, έγκριση και προσχώρηση1.^ Το παρόν πρωτόκολλο υπόκειται σε κύρωση, αποδοχή ή έγκριση από τα υπογράφοντα μέρη.2.^ Το παρόν πρωτόκολλο θα είναι ανοικτό για την προσχώρηση των κρατών και οργανισμών που προβλέπονται στο άρθρο 8 παράγραφος 1 από τις 5 Οκτωβρίου 1984.3.^ Τα έγγραφα κυρώσεως, αποδοχής εγκρίσεως ή προσχωρήσεως κατατίθενται στο Γενικό Γραμματέα του Οργανισμού Ηνωμένων Εθνών που ασκεί καθήκοντα θεματοφύλακα.Αρθρο 10 Έναρξη ισχύος1.^ Το παρόν πρωτόκολλο θα αρχίσει να ισχύει την ενενηκοστή ημέρα μετά την ημερομηνία κατά την οποία:α)τα έγγραφα κυρώσεως, αποδοχής, εγκρίσεως ή προσχωρήσεως θα έχουν κατατεθεί από τουλάχιστον δέκαεννέα κράτη και οργανισμούς όπως αναφέρονται στο άρθρο^8 παράγραφος 1, του βρίσκονται εντός της γεωγραφικής ζώνης των δραστηριοτήτων του ΕΜΕΡ, καιβ)το σύνολο των μεριδίων ΟΗΕ των εν λόγω κρατών και οργανισμών θα υπερβαίνει το σαράντα τοις


text: εκατόν.2.^ Για κάθε κράτος και οργανισμό, όπως αναφέρονται στο άρθρο 8 παράγραφος 1, που κυρώνει, αποδέχεται ή εγκρίνει το παρόν πρωτόκολλο ή που προσχωρεί στο πρωτόκολλο εφόσον πληρώθηκαν οι όροι ενάρξεως ισχύος που αναφέρει η παραπάνω παράγραφος 1 α), το πρωτόκολλο θα αρχίσει να ισχύει την ενενηκοστή ημέρα από την ημερομηνία κατά την οποία το εν λόγω κράτος ή οργανισμός έχει καταθέσει το έγγραφο κυρώσεως, αποδοχής, εγκρίσεως ή προσχωρήσεως.Αρθρο 11 Καταγγελία1.^ Ανά πάσα στιγμή μετά τη λήξη, πενταετούς προθεσμίας από την ημερομηνία ενάρξεως ισχύος του παρόντος πρωτοκόλλου για ένα συμβαλλόμενο μέρος, το εν λόγω συμβαλλόμενο μέρος δύναται να καταγγείλει το πρωτόκολλο με γραπτή κοινοποίηση προς το θεματοφύλακα. Η καταγγελία αυτή παράγει αποτελέσματα την ενενηκοστή ημέρα από την ημερομηνία παραλαβής της από τον θεματοφύλακα.2.^ Οι χρηματοδοτικές υποχρεώσεις του μέρους το οποίο καταγγέλει το πρωτόκολλο παραμένουν αναλλοίωτεςμέχρις ότου η καταγγελία αρχίσει να παράγει αποτελέσματα.Αρθρο 12 Αυθεντικά κείμεναΤο πρωτότυπο του παρόντος πρωτοκόλλου, του οποίου το αγγλικό, το γαλλικό και το ρωσικό κείμενο θεωρούνται εξίσου αυθεντικά, θα κατατεθεί στο Γενικό Γραμματέα του Οργανισμού Ηνωμένων Εθνών.Εις πίστιν των ανωτέρω, οι υπογραμμένοι, δεόντος εξουσιοδοτημένοι, υπέγραψαν το παρόν πρωτόκολλο.ίΕγινε στη Γενεύη, την εικοστή ογδόη Σεπτεμβρίου χίλια εννεακόσια ογδόντα τέσσερα.(1)Τα διεθνή αυτά κέντρα είναι επί του παρόντος το κέντρο συντονισμού χημικών δραστηριοτήτων, ο κεντρικός μετεωρολογικός σταθμός ανατολικής Ευρώπης και ο κεντρικός μετεωρολογικός σταθμός δυτικής Ευρώπης.ΠΑΡΑΡΤΗΜΑαναφερόμενο στο άρθρο 4 του πρωτοκόλλου της συμβάσεως του 1979 για τη διαμεθοριακή ρύπανση της ατμόσφαιρας σε μεγάλη απόσταση, το οποίο αφορά τη μακροπρόθεσμη χρηματοδότηση του συντονισμένου προγράμματος για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη (ΕΜΕΡ)Οι υποχρεωτικές εισφορές για την κατανομή των δαπανών του συντονισμένου προγράμματος για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη (ΕΜΕΡ) υπολογίζονται σύμφωνα με την ακόλουθη κλίμακα:%>ΘΕΣΗ ΠΗΝΑΚΑ>Η σειρά με την οποία τα συμβαλλόμενα μέρη αναφέρονται στο παράρτημα, αναφέρεται ειδικά στο σύστημα κατανομής των δαπανών όπως αποφασίσθηκε από το εκτελεστικό όργανο της σύμβασης. Κατά συνέπεια, η σειρά αυτή αποτελεί ένα ειδικό στοιχείο του πρωτοκόλλου για τη χρηματοδότηση του ΕΜΕΡ.


text:
 Avis juridique important
 |
 22000D0301(01)
 Απόφαση αριθ. 1/2000 της Επιτροπής των Πρέσβεων ΑΚΕ-ΕΚ, της 28ης Φεβρουαρίου 2000, σχετικά με τα μεταβατικά μέτρα που ισχύουν από την 1η Μαρτίου 2000 - Πρωτόκολλο αριθ. 1 σχετικά με τον ορισμό της εννοίας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας - Πρωτόκολλο αριθ. 2 για την εφαρμογή του άρθρου 9 - Πρωτόκολλο αριθ. 3 που περιέχει το κείμενο του πρωτοκόλλου αριθ. 3 για τη ζάχαρη κρατών ΑΚΕ - Πρωτόκολλο αριθ. 4 για το βόειο κρέας - Πρωτόκολλο αριθ. 5: Δεύτερο πρωτόκολλο για τις μπανάνες - Κοινή δήλωση
 Επίσημη Εφημερίδα αριθ. L 056 της 01/03/2000 σ. 0047 - 0048 Επίσημη Εφημερίδα αριθ. L 217 26/08/2000 σ. 0001 - 0212
 ΑΠΟΦΑΣΗ αριθ. 1/2000 ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΚτης 28ης Φεβρουαρίου 2000σχετικά με τα μεταβατικά μέτρα που ισχύουν από την 1η Μαρτίου 2000Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΚ,Έχοντας υπόψη:την τέταρτη σύμβαση ΑΚΕ-ΕΚ, η οποία υπογράφηκε στη Λομέ στις 15 Δεκεμβρίου 1989, όπως τροποποιήθηκε τελευταία από τη συμφωνία που υπογράφηκε στον Μαυρίκιο, στις 4 Νοεμβρίου 1995, και ιδίως το άρθρο 366 παράγραφος 3,την απόφαση του Συμβουλίου των Υπουργών ΑΚΕ-ΕΚ, της 8ης Δεκεκμβρίου 1999, για τη μεταβίβαση αρμοδιοτήτων στην Επιτροπή των Πρέσβεων ΑΚΕ-ΕΚ όσον αφορά τη θέσπιση μεταβατικών μέτρων κατά τη λήξη ισχύος της τέταρτης σύμβασης ΑΚΕ-ΕΚ,Εκτιμώντας τα ακόλουθα:(1) Η ισχύς της τέταρτης σύμβασης ΑΚΕ-ΕΚ λήγει σιτς 29 Φεβρουαρίου 2000.(2) Η νέα συμφωνία εταιρικής σχέσης μεταξύ της Κοινότητας και των κρατών μελών της, αφενός, και των κρατών ΑΚΕ, αφετέρου, που προβλέπεται να υπογραφεί στο Suva στις 8 Ιουνίου 2000, δεν είναι δυνατόν να τεθεί σε ισχύ κατά την προαναφερόμενη ημερομηνία.(3) Είναι σκόπιμο να παραταθεί, υπό τύπο μεταβατικών μέτρων που θα ισχύσουν έως την 1η Αυγούστου 2000, η ισχύς των περισσότερων διατάξεων της τέταρτης σύμβασης ΑΚΕ-ΕΚ, και, ταυτοχρόνως, να τεθεί σ' εφαρμογή, υπό τύπο μεταβατικών μέτρων, το εμπορικό καθεστώς της συμφωνίας εταιρικής σχέσης.(4) Το Συμβούλιο των Υπουργών, κατά την πρώτη του σύνοδο μετά την υπογραφή της συμφωνίας εταιρικής σχέσης, θα λάβει απόφαση για τα μεταβατικά μέτρα που θα ισχύσουν μεταξύ της 1ης Αυγούστου και της ενάρξεως ισχύος της συμφωνίας εταιρικής σχέσης.ΑΠΟΦΑΣΙΖΕΙ:Άρθρο 1Με την επιφύλαξη των άρθρων 3 και 4, εξακολουθούν να εφαρμόζονται μεταξύ της 1ης Μαρτίου και της 1ης Αυγούστου 2000, όλες οι διατάξεις της τέταρτης σύμβασης ΑΚΕ-ΕΚ, καθώς και οι πράξεις που εκδόθηκαν κατ' εφαρμογή των διατάξεων αυτών.Άρθρο 2Το Συμβούλιο των Υπουργών, κατά την πρώτη του σύνοδο μετά την υπογραφή της συμφωνίας εταιρικής σχέσης, θα αποφασίσει για τα μεταβατικά μέτρα τα οποία θα ισχύσουν από την 1η Αυγούστου έως την έναρξη ισχύος της συμφωνίας εταιρικής σχέσης. Μεταξύ των μέτρων αυτών, περιλαμβάνεται η συνεχής εφαρμογή του εμπορικού καθεστώτος περί του οποίου το άρθρο 3.Άρθρο 3Κατά παρέκκλιση από το άρθρο 1, οι διατάξεις που αφορούν το καθεστώς το οποίο ισχύει κατά την προπαρασκευαστική περίοδο για την εισαγωγή των προϊόντων, καταγωγής ΑΚΕ, όπως αυτές περιλαμβάνονται στο παράρτημα της παρούσας απόφασης(1) και οι οποίες θα περιληφθούν σε παράρτημα συμφωνίας εταιρικής σχέσης, εφαρμόζονται υπό τύπο μεταβατικών μέτρων από την 1η Μαρτίου έως την 1η Αυγούστου 2000.Άρθρο 4Κατά παρέκκλιση από το


text: άρθρο 91 της τέταρτης σύμβασης ΑΚΕ-ΕΚ, η Επιτροπή Βιομηχανικής Συνεργασίας εξουσιοδοτείται να διορίσει, το ταχύτερο δυνατόν πριν από την 1η Αυγούστου 2000 και σύμφωνα με διαφανή και δίκαιη διαδιακασία, δύο αναπληρωματικούς διευθυντές του κέντρου βιομηχανικής ανάπτυξης (ΚΒΑ), για τη μεταβατική περίοδο έως τις 31 Αυγούστου 2000. Στο τέλος αυτής της περιόδου, η Επιτροπή των Πρέσβεων, βάσει των συστάσεων του διοικητικού συμβουλίου, θα αποφασίσει, στα πλαίσια των μελλοντικών προσανατολισμών για το κέντρο ανάπτυξης των επιχειρήσεων (ΚΑΕ), για την τελική διάρθρωση του οργανογράμματος του ΚΑΕ.Άρθρο 5Τα κράτη ΑΚΕ, τα κράτη μέλη και η Κοινότητα υποχρεούνται, στα πλαίσια των αντιστοίχων αρμοδιοτήτων τους, να λάβουν τα μέτρα που απαιτεί η εκτέλεση της παρούσας απόφασης.Άρθρο 6Η παρούσα απόφαση αρχίζει να ισχύει την 1η Μαρτίου 2000.Εφαρμόζεται μέχρι την 1η Αυγούστου 2000.Βρυξέλλες, 28 Φεβρουαρίου 2000.Για την Επιτροπή των Πρέσβεων ΑΚΕ-ΕΚΟ ΠρόεδροςV. VALENTE(1) Το Παράρτημα αυτό θα δημοσιευθεί το ταχύτερο δυνατόν.Παράρτημα της απόφασης αριθ. 1/2000 της επιτροπής των πρέσβεων ΑΚΕ-ΕΚτης 28ης Φεβρουαρίου 2000σχετικά με τα μεταβατικά μέτρα που ισχύουν από την 1η Μαρτίου 2000(1)ΠΕΡΙΕΧΟΜΕΝΑ>ΘΕΣΗ ΠΙΝΑΚΑ>(1) EE L 56 της 1.3.2000, σ. 17.ΠΑΡΑΡΤΗΜΑΕΜΠΟΡΙΚΟ ΚΑΘΕΣΤΩΣ ΠΟΥ ΙΣΧΥΕΙ ΚΑΤΑ ΤΗΝ ΠΡΟΠΑΡΑΣΚΕΥΑΣΤΙΚΗ ΠΕΡΙΟΔΟΚΕΦΑΛΑΙΟ 1ΓΕΝΙΚΕΣ ΡΥΘΜΙΣΕΙΣ ΓΙΑ ΤΙΣ ΕΜΠΟΡΙΚΕΣ ΣΥΝΑΛΛΑΓΕΣΆρθρο 11. Προϊόντα καταγωγής κρατών ΑΚΕ εισάγονται στην Κοινότητα με απαλλαγή από δασμούς και επιβαρύνσεις ισοδυνάμου αποτελέσματος.2. α) Για προϊόντα καταγωγής κρατών ΑΚΕ:- που απαριθμούνται στο παράρτημα Ι της συνθήκης και υποβάλλονται σε κοινή οργάνωση αγοράς κατά την έννοια του άρθρου 34 της συνθήκης, ή- που υποβάλλονται, κατά την εισαγωγή τους στην Κοινότητα, σε ειδικές ρυθμίσεις που θεσπίζονται στο πλαίσιο της εφαρμογής της κοινής γεωργικής πολιτικής,η Κοινότητα λαμβάνει τα αναγκαία μέτρα για να εξασφαλίζει μεταχείριση ευνοϊκότερη από αυτή που παρέχεται σε τρίτες χώρες, έναντι των οποίων ισχύει η ρήτρα του μάλλον ευνοουμένου κράτους για τα ίδια προϊόντα·β) αν, κατά την εφαρμογή της παρούσας σύμβασης, τα κράτη ΑΚΕ ζητήσουν την υπαγωγή στις εν λόγω ρυθμίσεις νέων ειδών γεωργικής παραγωγής ή γεωργικών προϊόντων, που δεν υποβάλλονται σε ειδικές ρυθμίσεις κατά τη θέση της παρούσας σύμβασης σε ισχύ, η Κοινότητα εξετάζει τα σχετικά αιτήματα στο πλαίσιο διαβουλεύσεων με τα κράτη ΑΚΕ·γ) με την επιφύλαξη των ανωτέρω, η Κοινότητα εξετάζει, στο πλαίσιο των ιδιαίτερων σχέσεων και της ειδικής συνεργασίας ΑΚΕ-ΕΚ, για κάθε περίπτωση χωριστά τις αιτήσεις των κρατών ΑΚΕ για προτιμησιακή πρόσβαση των γεωργικών προϊόντων τους στην αγορά της Κοινότητας και ανακοινώνει την απόφασή της για τις αιτιολογημένες αιτήσεις εντός τεσσάρων μηνών, αν είναι δυνατόν, και οπωσδήποτε όχι αργότερα από έξι μήνες μετά την ημερομηνία υποβολής τους.Σύμφωνα με το στοιχείο α), η Κοινότητα λαμβάνει τις αποφάσεις της όσον αφορά, ιδίως, τις παραχωρήσεις που παρέχονται σε αναπτυσσόμενες τρίτες χώρες. Λαμβάνει υπόψη της τις δυνατότητες που προσφέρει η εκτός εποχής αγορά·δ) οι ρυθμίσεις που αναφέρονται στο στοιχείο α) τίθενται σε ισχύ ταυτόχρονα με την παρούσα σύμβαση και εξακολουθούν να ισχύουν σε ολόκληρη την προπαρασκευαστική περίοδο.Ωστόσο, αν κατά τη διάρκεια της εν λόγω περιόδου, η Κοινότητα:- υποβάλει ένα ή περισσότερα προϊόντα στην κοινή οργάνωση αγοράς ή σε ειδικές ρυθμίσεις που θεσπίζονται στο πλαίσιο της εφαρμογής της κοινής γεωργικής πολιτικής, διατηρεί το δικαίωμα να αναπροσαρμόσει τη μεταχείριση κατά την εισαγωγή των εν


text: λόγω προϊόντων καταγωγής κρατών ΑΚΕ, σύμφωνα με διαβουλεύσεις στο πλαίσιο του Συμβουλίου των Υπουργών. Στις περιπτώσεις αυτές, εφαρμόζονται οι διατάξεις του στοιχείο α)·- τροποποιήσει την κοινή οργάνωση αγοράς για συγκεκριμένο προϊόν ή τις ειδικές ρυθμίσεις που έχουν θεσπιστεί στο πλαίσιο της εφαρμογής της κοινής γεωργικής πολιτικής, διατηρεί το δικαίωμα να τροποποιήσει τις ρυθμίσεις που αφορούν προϊόντα καταγωγής κρατών ΑΚΕ, μετά από διαβουλεύσεις στο πλαίσιο του Συμβουλίου των Υπουργών. Σε τέτοιες περιπτώσεις, η Κοινότητα αναλαμβάνει την υποχρέωση να διασφαλίσει ότι τα προϊόντα καταγωγής κρατών ΑΚΕ θα εξακολουθήσουν να υπάγονται σε ευνοϊκές ρυθμίσεις παρόμοιες με αυτές που ίσχυαν προηγουμένως για προϊόντα καταγωγής τρίτων χωρών, έναντι των οποίων ίσχυε η ρήτρα του μάλλον ευνοουμένου κράτους·ε) όταν η Κοινότητα σκοπεύει να συνάψει προτιμησιακή συμφωνία με τρίτα κράτη υποχρεούται να ενημερώνει σχετικά τα κράτη ΑΚΕ. Τα κράτη ΑΚΕ δύνανται να ζητούν τη διενέργεια διαβουλεύσεων για να προστατεύουν τα συμφέροντά τους.Άρθρο 21. Η Κοινότητα δεν εφαρμόζει στις εισαγωγές προϊόντων καταγωγής κρατών ΑΚΕ ποσοτικούς περιορισμούς ή μέτρα ισοδυνάμου αποτελέσματος.2. Η παράγραφος 1 δεν αποκλείει την εφαρμογή απαγορεύσεων ή περιορισμών των εξαγωγών, των εισαγωγών ή της διαμετακόμισης εμπορευμάτων για λόγους δημόσιας ηθικής, δημόσιας πολιτικής ή δημόσιας ασφάλειας, προστασίας της υγείας και της ζωής ανθρώπων, ζώων ή φυτών, προστασίας των εθνικών θησαυρών με καλλιτεχνική, ιστορική ή αρχαιολογική αξία, διατήρηση των αναλώσιμων φυσικών πόρων εφόσον τα μέτρα αυτά καθίστανται αποτελεσματικά σε συνδυασμό με περιορισμούς της εγχώριας παραγωγής ή κατανάλωσης, ή προστασίας της βιομηχανικής και εμπορικής ιδιοκτησίας.3. Οι εν λόγω απαγορεύσεις ή περιορισμοί δεν επιτρέπεται να αποτελούν μέσο αυθαίρετων ή αδικαιολόγητων διακρίσεων ή συγκεκαλυμμένο περιορισμό στις εμπορικές συναλλαγές γενικά. Σε περιπτώσεις όπου η εφαρμογή των μέτρων που αναφέρονται στην παράγραφο 2 επηρεάζει τα συμφέροντα ενός ή περισσοτέρων κρατών ΑΚΕ, διενεργούνται διαβουλεύσεις μετά από αίτηση αυτών, ενόψει της εξεύρεσης ικανοποιητικής λύσης.Άρθρο 31. Όταν νέα μέτρα ή μέτρα που καθορίζονται σε προγράμματα που εγκρίνει η Επιτροπή για την προσέγγιση νόμων και ρυθμίσεων ενόψει της διευκόλυνσης της κυκλοφορίας των εμπορευμάτων ενδέχεται να επηρεάσουν τα συμφέροντα ενός ή περισσοτέρων κρατών ΑΚΕ, η Κοινότητα, προτού να θεσπίσει τα εν λόγω μέτρα, ενημερώνει σχετικά τα κράτη ΑΚΕ μέσω του Συμβουλίου των Υπουργών.2. Για να είναι σε θέση η Κοινότητα να λάβει υπόψη της τα συμφέροντα των ενδιαφερομένων κρατών ΑΚΕ, διενεργούνται διαβουλεύσεις μετά από αίτηση αυτών, ενόψει της εξεύρεσης ικανοποιητικής λύσης.Άρθρο 41. Όταν ισχύοντες κοινοτικοί κανόνες ή ρυθμίσεις που θεσπίστηκαν για να διευκολύνουν την κυκλοφορία των εμπορευμάτων επηρεάζουν τα συμφέροντα ενός ή περισσοτέρων κρατών ΑΚΕ ή όταν τα εν λόγω συμφέροντα επηρεάζονται από την ερμηνεία, την εφαρμογή ή τη διαχείριση τέτοιων κανόνων ή ρυθμίσεων, διενεργούνται διαβουλεύσεις μετά από αίτηση των ενδιαφερομένων κρατών ΑΚΕ, ενόψει της εξεύρεσης ικανοποιητικής λύσης.2. Τα κράτη ΑΚΕ δύνανται, ενόψει της εξεύρεσης ικανοποιητικής λύσης, να υποβάλλουν προς συζήτηση στο Συμβούλιο των Υπουργών κάθε άλλο πρόβλημα που έχει σχέση με την κυκλοφορία των εμπορευμάτων, το οποίο ενδέχεται να προκύψει από μέτρα που λαμβάνονται ή προβλέπεται να ληφθούν από τα κράτη μέλη.3. Τα αρμόδια όργανα της Κοινότητας ενημερώνουν, στο μεγαλύτερο δυνατό βαθμό, το Συμβούλιο των Υπουργών για τέτοια μέτρα, ώστε να διασφαλίζεται η διενέργεια αποτελεσματικών διαβουλεύσεων.Άρθρο 51.


text: Τα κράτη ΑΚΕ δεν απαιτείται να αναλαμβάνουν, σε σχέση με τις εισαγωγές προϊόντων καταγωγής Κοινότητας, υποχρεώσεις αντίστοιχες προς τις υποχρεώσεις που έχει αναλάβει η Κοινότητα στο πλαίσιο του παρόντος παραρτήματος όσον αφορά τις εισαγωγές προϊόντων καταγωγής κρατών ΑΚΕ.2. α) Στο πλαίσιο των εμπορικών συναλλαγών τους με την Κοινότητα, τα κράτη ΑΚΕ δεν πραγματοποιούν διακρίσεις μεταξύ των κρατών μελών και παρέχουν στην Κοινότητα μεταχείριση τουλάχιστον ίδια με τη μεταχείριση του μάλλον ευνοουμένου κράτους·β) η μεταχείριση του μάλλον ευνοουμένου κράτους που αναφέρεται στο στοιχείο α) δεν εφαρμόζεται στις εμπορικές ή οικονομικές σχέσεις μεταξύ των κρατών ΑΚΕ ή μεταξύ ενός ή περισσοτέρων κρατών ΑΚΕ και άλλων αναπτυσσομένων χωρών.Άρθρο 6Κάθε συμβαλλόμενο μέρος κοινοποιεί το δασμολόγιό του στο Συμβούλιο των Υπουργών εντός τριών μηνών από τη θέση σε ισχύ της παρούσας σύμβασης. Κάθε συμβαλλόμενο μέρος κοινοποιεί επίσης κάθε μεταγενέστερες τροποποιήσεις του δασμολογίου του καθώς και την ημερομηνία θέσης τους σε ισχύ.Άρθρο 71. Η έννοια "καταγόμενα προϊόντα" ή "προϊόντα καταγωγής", για την εφαρμογή των διατάξεων του παρόντος παραρτήματος, καθώς και οι σχετικές μέθοδοι διοικητικής συνεργασίας καθορίζονται στο συνημμένο πρωτόκολλο αριθ. 1.2. Το Συμβούλιο των Υπουργών μπορεί να εγκρίνει οποιαδήποτε τροποποίηση του πρωτοκόλλου αριθ. 1.3. Εφόσον δεν έχει καθοριστεί η έννοια "καταγόμενα προϊόντα" ή "προϊόντα καταγωγής" για κάποιο συγκεκριμένο προϊόν σύμφωνα με τις παραγράφους 1 ή 2, κάθε συμβαλλόμενο μέρος εξακολουθεί να εφαρμόζει τους δικούς του κανόνες.Άρθρο 81. Όταν κάποιο προϊόν εισάγεται στην Κοινότητα σε τόσο μεγάλες ποσότητες και υπό τέτοιες συνθήκες ώστε να προκαλεί ή να κινδυνεύει να προκαλέσει σοβαρή ζημία στους εγχώριους παραγωγούς πανομοιότυπων ή άμεσα ανταγωνιστικών προϊόντων ή σοβαρές διαταραχές σε οποιονδήποτε τομέα της οικονομίας ή δυσκολίες που θα ήταν δυνατό να οδηγήσουν σε σοβαρή υποβάθμιση της οικονομικής κατάστασης κάποιας περιφέρειας, η Κοινότητα μπορεί να λαμβάνει τα κατάλληλα μέτρα υπό τις προϋποθέσεις και σύμφωνα με τις διαδικασίες που καθορίζονται στο άρθρο 9.2. Η Κοινότητα αναλαμβάνει την υποχρέωση να μη χρησιμοποιήσει άλλα μέσα προστασίας και να μην εμποδίσει τη διαρθρωτική ανάπτυξη. Η Κοινότητα δεν θα λάβει μέτρα διασφάλισης με το ίδιο αποτέλεσμα.3. Τα μέτρα διασφάλισης πρέπει να περιορίζονται σε αυτά που αναμένεται να προκαλέσουν τη μικρότερη διαταραχή στις εμπορικές συναλλαγές μεταξύ των συμβαλλομένων μερών στο πλαίσιο της υλοποίησης των στόχων της παρούσας σύμβασης και δεν πρέπει να υπερβαίνουν τα αυστηρώς αναγκαία μέτρα για την αποκατάσταση των δυσχερειών που έχουν προκύψει.4. Κατά την εφαρμογή των μέτρων διασφάλισης, πρέπει να λαμβάνεται υπόψη το υφιστάμενο επίπεδο των εξαγωγών των σχετικών κρατών ΑΚΕ στην Κοινότητα και το αναπτυξιακό δυναμικό τους. Πρέπει να δίδεται ιδιαίτερη προσοχή στα συμφέροντα των λιγότερο ανεπτυγμένων, των απομακρυσμένων και των νησιωτικών κρατών ΑΚΕ.Άρθρο 91. Όσον αφορά την εφαρμογή της ρήτρας διασφάλισης, διενεργούνται προηγούμενες διαβουλεύσεις τόσο για τη θέσπιση των μέτρων όσο και για την παράτασή τους. Η Κοινότητα παρέχει στα κράτη ΑΚΕ όλες τις απαιτούμενες πληροφορίες για τις εν λόγω διαβουλεύσεις και διαβιβάζει τα στοιχεία, βάσει των οποίων καθορίζεται η έκταση στην οποία οι εισαγωγές συγκεκριμένου προϊόντος από κάποιο κράτος ΑΚΕ έχουν προκαλέσει τις συνέπειες που αναφέρονται στο άρθρο 8 παράγραφος 1.2. Όταν διενεργούνται διαβουλεύσεις, τα μέτρα διασφάλισης ή οι ρυθμίσεις που αποφασίζονται από κοινού